qundao/data-zh-poetry huggingface dataset:
乡校颂
作者：陆淞
朝代：宋

维乡有校，示民有知。教始豫逊，迪于训彝，维风化是裨。维校在乡，示民有防。入孝出悌，为忠为良，斯邦家之光。乡校有基，如德弗亏。刘侯迁之，魏侯新之，李侯能成之。其迁者初，其新者中。肄业传道，有师有宗，繄李侯之功。乐只君子，孰后孰先。显有嘉闻，于斯万年，维大夫之贤。
东坡像赞
作者：陆游
朝代：宋

我遊钧天，帝之所都。是老先生，玉色敷腴。顧我而歎，闵世垢濁。笑谓侍仟，畀以灵藥。稽首径归，万里天风。碧山巉然，月墮然，月墮江空。
书巢记
作者：陆游
朝代：宋

陆子既老且病，犹不置读书，名其室曰书巢。客有问曰：“鹊巢于木，巢之远人者；燕巢于梁，巢之袭人者。凤之巢，人瑞之；枭之巢，人覆之。雀不能巢，或夺燕巢，巢之暴者也；鸠不能巢，伺鹃育雏而去，则居其巢，巢之拙者也。上古有有巢氏，是为未有宫室之巢。尧民之病水者，上而为巢，是为避害之巢。前世大山穷谷中，有学道之士，栖木若巢，是为隐居之巢。近时饮家者流，或登木杪，酣醉叫呼，则又为狂士之巢。今子幸有屋以居，牖户墙垣，犹之比屋也，而谓之巢，何耶？” 陆子曰：“子之辞辩矣，顾未入吾室。吾室之内，或栖于椟，或陈于前，或枕藉于床，俯仰四顾，无非书者。吾饮食起居，疾痛呻吟，悲忧愤叹，未尝不与书俱。宾客不至，妻子不觌，而风雨雷雹之变，有不知也。间有意欲起，而乱书围之，如积槁枝，或至不得行，辄自笑曰：‘此非吾所谓巢者邪。’”乃引客就观之。客始不能入，既入又不能出，乃亦大笑曰：“信乎其似巢也。”客去，陆子叹曰：“天下之事，闻者不如见者知之为详，见者不如居者知之为尽。吾侪未造夫道之堂奥，自藩篱之外而妄议之，可乎？”因书以自警。淳熙九年九月三日，甫里陆某务观记。
佛照禅师真赞
作者：陆游
朝代：宋

名动三朝，话行四海。
撒手归来，雲山不改。
人言大觉同龛，师云老僧掩彩。
公无渡河·大莫大於死生
作者：陆游
朝代：宋

大莫大於死生，亲莫亲於骨肉。
河不可冯兮非有难知，言知不从兮继以痛哭。
望云九井兮白浪嵯峨，刳肝沥血兮不从奈何！秋风飒飒兮纸钱投波，从公於死兮下饱蛟鼍。
双头莲呈范至能待制
作者：陆游
朝代：宋

华鬓星星，惊壮志成虚，此身如寄。萧条病骥。向暗里、消尽当年豪气。梦断故国山川，隔重重烟水。身万里，旧社凋零，青门俊游谁记？尽道锦里繁华，叹官闲昼永，柴荆添睡。清愁自醉。念此际、付与何人心事。纵有楚柁吴樯，知何时东逝？空怅望，鲙美菰香，秋风又起。
吕真人赞二首
作者：陆游
朝代：宋

一粒之粟，有国有民。
二升之釜，浩渺嶙峋。
我游巴陵，始识公面。
青蛇鑑然，求之不见。
天下家家画吕公，衣冠颜鬓了无同。
劝君莫被丹青误，那有长绳可繫风。
吕真人赞二首
作者：陆游
朝代：宋

一粒之粟，有国有民。二升之釜，浩渺嶙峋。我遊巴陵，始識公面。青蛇鑑，求之不见。
吕真人赞二首
作者：陆游
朝代：宋

一粒之粟，有国有民。二升之釜，浩渺嶙峋。我游巴陵，始识公面。青蛇鉴然，求之不见。天下家家画吕公，衣冠颜鬓了无同。劝君莫被丹青误，那有长绳可系风。
存目·其一
作者：陆游
朝代：宋

诗题：成材将还旴江幕以诗四章为贶次韵其二以识别，首句：漂泊干戈到粤山文场妙誉古推高。
放翁自赞四首
作者：陆游
朝代：宋

遗物以贵吾身，弃智以全吾真。剑外江南，飘然幅巾。野鹤驾九天之风，涧松傲万木之春。或以为跌宕湖海之士，或以为枯槁陇亩之民。二者之论虽不同，而不我知则均也。名动高皇，语触秦桧。身老空山，文传海外。五十年间，死尽流辈。老子无才，山僧不会。皮葛其衣，巢穴其居。烹不糁之藜羹，驾秃尾之草驴。闻鸡而起，则和宁戚之牛歌。戴星而耕，则稽泛胜之农书。谓之瘁则若腴，谓之泽则若癯。虽不能草泥金之检以纪治功，其亦可挟兔园之册以教乡闾者乎。进无以显于时，退不能隐于酒。事刀笔不如小吏，把锄犁不如健妇。或问陈子何取而肖其像，曰是翁也。腹容王导辈数百，胸吞云梦者八九也。
放翁自赞四首·其三
作者：陆游
朝代：宋

皮葛其衣，巢穴其居。烹不糁之藜羹，驾秃尾之草驴。闻鸡而起，则和宁戚之牛歌。戴星而耕，则稽泛胜之农书。谓之瘁则若腴，谓之泽则若癯。虽不能草泥金之检以纪治功，其亦可挟兔园之册以教乡闾者乎。
放翁自赞四首·其三
作者：陆游
朝代：宋

皮葛其衣，巢穴其居。
烹不糁之藜羹，驾秃尾之草馿。
闻鸡而起，则和宁戚之牛歌。
戴星而耕，则稽氾胜之农书。
谓之瘁则若腴，谓之泽则若癯。
虽不能草泥金之检以纪治功，其亦可挟兔园之册以教乡闾者乎。
敷净人求僧赞
作者：陆游
朝代：宋

光薙头，净洗钵，头头拈起头头活。有时与，有时夺，受用现前活鱍鱍。敷道者，一短褐，欠个什么更要恶水泼。将错就错也不妨，只在檀那轻手拨。
敷净人求僧赞
作者：陆游
朝代：宋

光薙头，净洗钵，头头拈起头头活。有时与，有时奪，受用现前活鱍鱍。敷道者，一短褐，欠箇什麽更要恶水泼。将错就错也不妨，只在檀那轻手撥。
敷凈人求僧赞
作者：陆游
朝代：宋

光薙头，凈洗钵，头头拈起头头活。
有时与，有时夺，受用现前活鱍鱍。
敷道者，一短褐，欠箇什么更要恶水泼。
将错就错也不妨，只在檀那轻手拨。
朝中措梅
作者：陆游
朝代：宋

幽姿不入少年场，无语只凄凉。一个飘零身世，十分冷淡心肠。江头月底，新诗旧梦，孤恨清香。任是春风不管，也曾先识东皇。
涂毒策禅师真赞
作者：陆游
朝代：宋

骨相瓌奇，风神萧散。貌肃而和，语尽而简。画得者英气逼人，画不得者顶门上一双眼。
涂毒策禅师真赞二首
作者：陆游
朝代：宋

骨相瑰奇，风神萧散。貌肃而和，语尽而简。画得者英气逼人，画不得者顶门上一只眼。涂毒不自赞，留待三山老。试问卿上人，赞好莫赞好。海中忽起劫初风，北斗柄折须弥倒。
涂毒策禅师真赞二首·其一
作者：陆游
朝代：宋

骨相瑰奇，风神萧散。貌肃而和，语尽而简。画得者英气逼人，画不得者顶门上一只眼。
涂毒策禅师真赞二首·其一
作者：陆游
朝代：宋

骨相瓌奇，风神萧散。
貌肃而和，语尽而简。
画得者英气逼人，画不得者顶门上一隻眼。
神君歌
作者：陆游
朝代：宋

泰山可为砺，东海可扬尘。惟有壮士志，死生要一伸。我梦神君自天下，威仪奕奕难具陈。飞龙驾车不用马，诃前殿後皆鬼神。奇形诡状，密如鱼鳞，齾齾，争扶车轮。黑纛白旄，其来无垠。黄雾紫氛，合散轮囷。考录魑魅，号呼吟呻。约束蛟螭，夭矫服驯。後车百两载号呼吟呻。约束蛟螭，夭矫服驯。後车百两载美人，巾袡鲜丽工笑颦。金尊翠杓溢芳醇，琵琶箜篌饰怪珍。世间局促常悲辛，神君欢乐千万春。呜呼，生不封侯死庙食，丈人岂得抱志长默默！
神君歌
作者：陆游
朝代：宋

泰山可为砺，东海可扬尘。惟有壮士志，死生要一伸。我梦神君自天下，威仪奕奕难具陈。飞龙驾车不用马，诃前殿后皆鬼神。奇形诡状，密如鱼鳞。？？齾齾，争扶车轮。黑纛白旄，其来无垠。黄雾紫氛，合散轮囷。考录魑魅，号呼吟呻。约束蛟螭，夭矫服驯。后车百两载美人，巾褠鲜丽工笑颦。金尊翠杓溢芳醇，琵琶箜篌饰怪珍。世间局促常悲辛，神君欢乐千万春。呜呼生不封侯死庙食，丈夫岂得抱志长默默。
过小孤山大孤山
作者：陆游
朝代：宋

八月一日，过烽火矶。南朝自武昌至京口，列置烽燧，此山当是其一也。自舟中望山，突兀而已。及抛江过其下，嵌岩窦穴，怪奇万状，色泽莹润，亦与它石迥异。又有一石，不附山，杰然特起，高百余尺，丹藤翠蔓，罗络其上，如宝装屏风。是日风静，舟行颇迟，又秋深潦缩，故得尽见。杜老所谓“幸有舟楫迟，得尽所历妙”也。 过澎浪矶、小孤山，二山东西相望。小孤属舒州宿松县，有戍兵。凡江中独山，如金山、焦山、落星之类，皆名天下，然峭拔秀丽皆不可与小孤比。自数十里外望之，碧峰巉然孤起，上干云霄，已非它山可拟，愈近愈秀，冬夏晴雨，姿态万变，信造化之尤物也。但祠宇极于荒残，若稍饰以楼观亭榭，与江山相发挥，自当高出金山之上矣。庙在山之西麓，额曰“惠济”，神曰“安济夫人”。绍兴初，张魏公自湖湘还，尝加营葺，有碑载其事。又有别祠在澎浪矶，属江州彭泽县，三面临江，倒影水中，亦占一山之胜。舟过矶，虽无风，亦浪涌，盖以此得名也。昔人诗有“舟中估客莫漫狂，小姑前年嫁彭郎”之句，传者因谓小孤庙有彭郎像，澎浪庙有小姑像，实不然也。晚泊沙夹，距小孤一里。微雨，复以小艇游庙中，南望彭泽、都昌诸山，烟雨空濛，鸥鹭灭没，极登临之胜，徙倚久之而归。方立庙门，有俊鹘抟水禽，掠江东南去，甚可壮也。庙祝云，山有栖鹘甚多。 二日早，行未二十里，忽风云腾涌，急系缆。俄复开霁，遂行。泛彭蠡口，四望无际，乃知太白“开帆入天镜”之句为妙。始见庐山及大孤。大孤状类西梁，虽不可拟小姑之秀丽，然小孤之旁，颇有沙洲葭苇，大孤则四际渺弥皆大江，望之如浮水面，亦一奇也。江自湖口分一支为南江，盖江西路也。江水浑浊，每汲用，皆以杏仁澄之，过夕乃可饮。南江则极清澈，合处如引绳，不相乱。晚抵江州。州治德化县，即唐之浔阳县，柴桑、栗里，皆其地也；南唐为奉化军节度，今为定江军。岸土赤而壁立，东坡先生所谓“舟人指点岸如赪”者也。泊湓浦，水亦甚清，不与江水乱。自七月二十六日至是，首尾才六日，其间一日阻风不行，实以四日半溯流行七百里云。
鸟啼
作者：陆游
朝代：宋

野人无历日，鸟啼知四时：二月闻子规，春耕不可迟；三月闻黄鹂，幼妇闵蚕饥；四月鸣布谷，家家蚕上簇；五月鸣鸦舅，苗稚忧草茂。人言农家苦，望晴复望雨；乐处谁得知？生不识官府。葛衫麦饭有即休，湖桥小市酒如油。夜夜扶归常烂醉，不怕行逢灞陵尉。
鹊桥仙夜闻杜鹃
作者：陆游
朝代：宋

茅檐人静，蓬窗灯暗，春晚连江风雨。林莺巢燕总无声，但月夜、常啼杜宇。催成清泪，惊残孤梦，又拣深枝飞去。故山犹自不堪听，况半世、飘然羁旅！
彩凤舞·十月十六日寿钱伯同
作者：陈亮
朝代：宋

人立玉，天如水，特地如何撰。海南沈烧著，欲寒犹暖。算从头，有多少、厚德阴功，人家上，一一旧时香案。㬠经惯。小驻吾州才尔，依然欢声满。莫也教、公子王孙眼见。这些儿、颖脱处，高出书卷。经纶自入手，不了判断。
念奴娇登多景楼
作者：陈亮
朝代：宋

危楼还望，叹此意、今古几人曾会？鬼设神施，浑认作、天限南疆北界。一水横陈，连岗三面，做出争雄势。六朝何事，只成门户私计？因笑王谢诸人，登高怀远，也学英雄涕。凭却长江，管不到，河洛腥膻无际。正好长驱，不须反顾，寻取中流誓。小儿破贼，势成宁问强对！（强对一作：疆场）
暮花天花发沁园春
作者：陈亮
朝代：宋

天意微慳，春工多裕，长须末后殷勤。骨瘦挽先，肌韵恰好，花头径尺徐陈。红黄粉紫，更牛家、姚魏为真。留几种，蒂殢中州，异时齐顿浑身。承平当日开多少，笙歌何限，是甚人人。气入江南，心知芍药，彷佛前事犹存。名品应须，认旧家、雨露方新。成一处，蓓蕾根株，剩看诸谱纷纷。
水龙吟春恨
作者：陈亮
朝代：宋

闹花深处层楼，画帘半卷东风软。春归翠陌，平莎茸嫩，垂杨金浅。迟日催花，淡云阁雨，轻寒轻暖。恨芳菲世界，游人未赏，都付与、莺和燕。寂寞凭高念远。向南楼、一声归雁。金钗斗草，青丝勒马，风流云散。罗绶分香，翠绡对泪，几多幽怨。正销魂，又是疏烟淡月，子规声断。
点绛唇咏梅月
作者：陈亮
朝代：宋

一夜相思，水边清浅横枝瘦。小窗如昼，情共香俱透。清入梦魂，千里人长久。君知否。雨孱云愁。格调还依旧。
送韩子师侍郎序
作者：陈亮
朝代：宋

秘阁修撰韩公知婺之明年，以“恣行酷政，民冤无告”劾去。 去之日，百姓遮府门愿留者，顷刻合数千人，手持牒以告摄郡事。摄郡事振手止之，辄直前不顾；则受其牒，不敢以闻。 明日出府，相与拥车下，道中至不可顿足。则冒禁行城上，累累不绝。拜且泣下，至有锁其喉自誓于公之前者。里巷小儿数十百辈罗马前，且泣下。君为之抆泪，告以君命决不应留；辄柴其关如不闻。 日且暮，度不可止，则夺剌史车置道旁，以民间小舆舁至梵严精舍，燃火风雪中围守之。其挟舟走行阙告丞相御史者，盖千数百人而未止。 又明日，回泊通波亭，乘间欲以舟去，百姓又相与拥之不置，溪流亦复堰断不可通。乡士大夫惧蚁蝼之微不足以回天听，委曲谕之，且却且行。久乃曰：“愿公徐行，天子且有诏矣。”公首肯之。道稍开，公疾驰径去。后来者咎其徒之不合舍去，责诮怒骂，不啻仇敌。 呜呼！大官，所尊也；民，所信也。所尊之劾如彼，而所信之情如此，吾亦不知公之政何如也，将从智者而问之。
南峰寺蓝光轩怀吴直翁
作者：陈仁玉
朝代：宋

怀佳人兮山扃，蹑烟霏兮步轻。
蹇独立兮山上，空山无人兮寒松乍声。
怀佳人兮何许，白云封关兮猿鹤看户。
羌有怀兮曷愬，风虚徐兮檐铎语。
迟佳人兮未来，聊逍遥兮容与。
暮之春六章章五句
作者：陈傅良
朝代：宋

暮之春兮物维其嘉，乾际兮坤涯。母将雏兮彼实者华，鱼在藻兮燕子还于故家，今者不乐兮云何。暮之春兮风日与柔，桑女兮南畴。相尔夏畦兮悲秋，斲冰兮长夜无裘，今者不乐兮何求。暮之春兮雍雍熙熙，尧裳兮舜衣。五弦之琴兮一夔，曾不知结绳与秉钺兮何时，瞻言千载兮忽焉其远而。山有龟蒙兮水有沂，天未丧斯文兮在兹。二三子兮皇皇欲何之，鼓瑟兮为谁，舍此兮吾将安归。止斋兮年年，室环堵兮两山有川。鸥鹭巢檐兮圆荷田田，岂无芳草兮杜鹃，世微孔子兮独抱乎韦编。云汉之章兮光烛天，朝宗兮列仙。胡归晚兮病骨拳然，与客歌商兮忘食与眠，点尔何如兮吾未知其孰贤。
暮之春六章章五句·其一
作者：陈傅良
朝代：宋

暮之春兮物维其嘉，乾际兮坤涯。母将雏兮彼实者华，鱼在藻兮燕子还于故家，今者不乐兮云何。
暮之春六章章五句·其一
作者：陈傅良
朝代：宋

暮之春兮物维其嘉，干际兮坤涯。
母将雏兮彼实者华，鱼在藻兮燕子还于故家，今者不乐兮云何。
暮之春六章章五句·其三
作者：陈傅良
朝代：宋

暮之春兮雍雍熙熙，尧裳兮舜衣。
五絃之琴兮一夔，曾不知结绳与秉钺兮何时，瞻言千载兮忽焉其远而。
暮之春六章章五句·其三
作者：陈傅良
朝代：宋

暮之春兮雍雍熙熙，尧裳兮舜衣。五弦之琴兮一夔，曾不知结绳与秉钺兮何时，瞻言千载兮忽焉其远而。
西庙招辞
作者：陈傅良
朝代：宋

君昔兮胡不去斯，君今兮胡不来斯。
文栋兮琱楣，岘山之麓兮江圻。
旨酒牲兮洁肥，皓遗老兮鬚眉。
坎击鼓兮吹箎，君勿来兮迟迟。
山蜿蜿兮榕阴萎蕤，江水清夷兮无蛟与螭。
君之来兮可以娱嬉，君不共安兮谁与共危。
鸣玉兮衮衣，彼亦君兮一时。
莽中州兮为夷，匪冢则庙兮牛羊纍纍。
尚我民兮有知，子子孙孙兮永依。
揆之兮以是非，君舍此兮安之。
田有畔兮泽有陂，桑稻兮诞弥，怀不报兮忸怩。
日早暮兮夜何其，犹容与兮谁须。
西庙招辞
作者：陈傅良
朝代：宋

君昔兮胡不去斯，君今兮胡不来斯。文栋兮雕楣，岘山之麓兮江圻。旨酒牲兮洁肥，皓遗老兮须眉。坎击鼓兮吹篪，君勿来兮迟迟。山蜿蜿兮榕阴萎蕤，江水清夷兮无蛟与螭。君之来兮可以娱嬉，君不共安兮谁与共危。鸣玉兮衮衣，彼亦君兮一时。莽中州兮为夷，匪冢则庙兮牛羊累累。尚我民兮有知，子子孙孙兮永依。揆之兮以是非，君舍此兮安之。田有畔兮泽有陂，桑稻兮诞弥，怀不报兮忸怩。日早暮兮夜何其，犹容与兮谁须。
郑自明哀词
作者：陈傅良
朝代：宋

母曰余儿兮，吾莫知其何尤。
妇曰良人兮，吾曷为罹此忧。
兄弟不以是咎兮，朋友称其好修。
恭不得其故兮，庸强名之曰命。
相彼下堂而贻戚兮，或结缨以顺听。
万不同咸自取兮，曾二者孰失其正声。
鬼神之所仇兮，人直躬焉是病。
胥属镂忽堕其前兮，屈鱼腹以为穽。
奇祸作于牖下兮，顾奚悲而宜庆。
嗟子何伤兮，独余怀不能以自胜。
尚或相尔藐孤兮，天终焉其有定。
郑自明哀词
作者：陈傅良
朝代：宋

母曰余儿兮，吾莫知其何尤。妇曰良人兮，吾曷为罹此忧。兄弟不以是咎兮，朋友称其好脩。恭不得其故兮，庸强名之曰命。相彼下堂而贻戚兮，或结缨以顺听。万不同咸自取兮，曾二者孰失其正声。鬼神之所仇兮，人直躬焉是病。胥属镂忽堕其前兮，屈鱼腹以为阱。奇祸作于牖下兮，顾奚悲而宜庆。嗟子何伤兮，独余怀不能以自胜。尚或相尔藐孤兮，天终焉其有定。
探春/探春慢·苏堤春晓
作者：陈允平
朝代：宋

上苑乌啼，中洲鹭起，疏钟才度云窈。篆冷香篝，灯微尘幌，残梦犹吟芳草。搔首卷帘看，认何处、六桥烟柳。翠桡才舣西泠，趁取过湖人少。掠水风花缭绕。还暗忆年时，旗亭歌酒。隐约春声，钿车宝勒，次第凤城开了。惟有踏青心，纵早起、不嫌寒峭。画阑闲立，东风旧红谁扫。
临江山（秋夜怀人）
作者：陈克
朝代：宋

老屋风悲脱叶，枯城月破浮烟。谁人惨惨把忧端。蛮歌犯星起，重觉在天边。
秋色巧摧愁鬓，夜寒偏着诗肩。不知桂影为谁圆。何须照床里，终是一人眠。
鸷鹊诗
作者：陈师道
朝代：宋

若奚不鹯，吾知避而迁。
汝胡不貍，吾知远而驰。
宵迩吾巢，晨并吾枝。
怀毒妊凶，初不汝期。
莽莽拳拳，甫笑嬉嬉。
情貌深厚，孰从而追。
鸷鹊诗
作者：陈师道
朝代：宋

若奚不鹯，吾知避而迁。汝胡不狸，吾知远而驰。宵迩吾巢，晨并吾枝。怀毒妊凶，初不汝期。莽莽拳拳，甫笑嬉嬉。情貌深厚，孰从而追。
鸷鹊诗
作者：陈师道
朝代：宋

若奚不鸇，吾知避而迁。汝胡不狸，吾知远而驰。宵迩吾巢，晨并吾枝。怀毒妊凶，初不汝期。莽莽拳拳，甫笑嬉嬉。情貌深厚，孰从而追。
惜馀春慢/选冠子
作者：陈德武
朝代：宋

阑葺疏芦，帘编小苇，好个清幽公馆。栽槐夹道，种菊盈轩，景物便堪吟玩。门外一番雨馀，嫩绿缘枝，浅清清眼。悄无人，一枕新凉睡觉，燕泥香暖。蓦地里、对景伤怀，思量无限。回首故园春远。松期竹待，壑诮林嘲，苦被浮名牵绊。一种思情最长，万叠江山，怎生遮断。向北堂见了，忘忧萱草，此心方满。
百字谣/念奴娇
作者：陈德武
朝代：宋

古今明月，魄生明後，积渐圆还缺。秋解伤神春最好，衾枕几番铺设。十二瑶台，千金一刻，横竹休吹彻。绣帘高揭，戒他莫把灯爇。夜久谁共婵娟，掩孤帏睡去，此情尤切。梦驾彩鸾何处觅，飞上玉楼琼阙。舞按霓裳，歌扬红豆，高处风光别。鸟声惊觉，冲冠怒竖吾发。
百字谣/念奴娇
作者：陈德武
朝代：宋

晚临湘浦，忆鲛人、曾许泪珠绡帕。盥掬空明和月待，宫锁水晶深夜。跃壁初圆，浮金不定，敌眼寒光射。水心龙镜，喜来翻不成把。最恨对面姮娥，舞霓裳掌上，
百字谣/念奴娇 其三 咏掬水月在手
作者：陈德武
朝代：宋

晚临湘浦，忆鲛人、曾许泪珠绡帕。盥掬空明和月待，宫锁水晶深夜。跃璧初圆，浮金不定，敌眼寒光射。水心龙镜，喜来翻不成把。最恨对面姮娥，舞霓裳掌上，
对御歌
作者：陈抟
朝代：宋

臣爱睡，臣爱睡。不卧毡，不盖被。片石枕头，蓑衣铺地。震雷掣电鬼神惊，臣当其时正酣睡。闲思张良，闷想范蠡。说甚孟德，休言刘备。三四君子只是争些闲气，争如臣向青山顶头。白云堆里，展开眉头。解放肚皮，但一觉睡。管什玉兔东升，红轮西坠。
对御歌
作者：陈抟
朝代：宋

臣爱睡，臣爱睡。
不卧毡，不盖被。
片石枕头，蓑衣铺地。
震雷掣电鬼神惊，臣当其时正酣睡。
闲思张良，闷想范蠡。
说甚孟德，休言刘备。
三四君子只是争些闲气，争如臣向青山顶头。
白云堆裏，展开眉头。
解放肚皮，但一觉睡。
管什玉兔东昇，红轮西坠。
流化亭
作者：陈有声
朝代：宋

惟圣观化，自源而流。惟吏观化，自邑而州。圣念于民，吏职其忧。民壅于化，则吏之尤。我相此邦，此邦之休。昔民睽睽，胥戕以刘。今民熙熙，式歌且讴。昔民啼饥，谷粒不收。今民夷怿，无佩犊与牛。是曰化国，莫知其由。我仪图之，惟孝友张侯。侯有令德，不竞不絿。泽濡而春，令肃而秋。靡夙夜不勤，惟民之诹。孰冤而伸，孰贫而赒。孰梗而顽，去其贼蟊。孰巧而奸，锻其戈矛。惟教化不行，如疾弗瘳。既观厥成，泮涣以赒。经之营之，爰始爰谋。乃筑斯亭，于江之陬。如跂斯翼，如方斯辀。如虹维桥，如鹢维舟，如蓬莱瀛洲。匪曰予观，临深极幽。尔化于成，其政优优。如彼时雨，云之油油。如彼源泉，集于浍沟，惟百世以留。溯彼源矣，其流悠悠。登彼亭矣，其乐浮浮。尔嚚尔顽，化而善柔。尔利尔铦，化而锄耰。尔文而化，为苏为欧。尔俗而化，为虞为周。大德小德，厥义可求。无不尔承，厥德莫酬。
流化亭
作者：陈有声
朝代：宋

惟圣观化，自源而流。
惟吏观化，自邑而州。
圣念于民，吏职其忧。
民壅于化，则吏之尤。
我相此邦，此邦之休。
昔民睽睽，胥戕以刘。
今民熙熙，式歌且讴。
昔民啼饥，谷粒不收。
今民夷怿，无佩犊与牛。
是曰化国，莫知其由。
我仪图之，惟孝友张侯。
侯有令德，不竞不絿。
泽濡而春，令肃而秋。
靡夙夜不勤，惟民之诹。
孰冤而伸，孰贫而赒。
孰梗而顽，去其贼蟊。
孰巧而奸，锻其戈矛。
惟教化不行，如疾弗瘳。
既观厥成，泮涣以赒。
经之营之，爰始爰谋。
乃筑斯亭，于江之陬。
如跂斯翼，如方斯辀。
如虹维桥，如鹢维舟，如蓬莱瀛洲。
匪曰予观，临深极幽。
尔化于成，其政优优。
如彼时雨，云之油油。
如彼源泉，集于浍沟，惟百世以留。
遡彼源矣，其流悠悠。
登彼亭矣，其乐浮浮。
尔嚚尔顽，化而善柔。
尔利尔铦，化而锄耰。
尔文而化，为苏为欧。
尔俗而化，为虞为周。
大德小德，厥义可求。
无不尔承，厥德莫酬。
江永·其一
作者：陈杰
朝代：宋

江之永兮，朝宗于海。
匪江永兮，洛水攸会。
洛书其系兮，曷敢不爱。
江永·其三
作者：陈杰
朝代：宋

江之永兮，我瞻禹迹。
微江之永兮，三正几息。
三极其系兮，曷敢不惕。
江永·其二
作者：陈杰
朝代：宋

江之永兮，于海朝宗。
匪江永兮，河水攸同。
河图其系兮，曷敢不恭。
我思古人
作者：陈深
朝代：宋

翳古人之寥寥兮，夫何思之弗谖，
蹇余生之独后兮，曾不得与之周旋。
旷斯世而勿见兮，故增唏而永叹。
抚遗籍而玄览兮，幸所闻之可尊。
彼丹心之耿著兮，谅虽亡而实存。
苟逆风而遐契兮，尚何有于古今。
览元化兮无穷，感徂景兮如驶。
余发兮种种，余怀兮亩亩。
驷黄虬兮遐征，仰超然之高轨。
猗圣言兮如天，至道兮如海。
超鸿濛兮何极，窥浩茫兮无涘。
孰导余以正适兮，遵坦涂而容才。
惟谅友之昭昭，庶订余之懒愦。
鸣呼噫噫，古人之兮，
惠我无疆。忽不见兮心之伤，
余之思兮心之伤，余之思兮曷云其忘。
往者不可及，来者犹可望。
非天人君之相和兮，谁逍遥以徜徉。
我思古人
作者：陈深
朝代：宋

繄古人之寥寥兮，夫何思之弗谖。
蹇余生之独后兮，曾不得与之周旋。
旷斯世而勿见兮，故增欷而永叹。
抚遗籍而玄览兮，幸所闻之可尊。
彼丹心之耿着兮，谅虽亡而实存。
苟遡风而遐契兮，尚何有于古今。
览元化兮无穷，感徂景兮如驶。
余髪兮种种，余怀兮亹亹。
驷黄虬兮遐征，仰超然之高轨。
猗圣言兮如天，至道兮如海。
超鸿蒙兮何极，窥浩茫兮无涘。
孰导余以正适兮，遵坦涂而容曳。
惟谅友之昭昭，庶订余之愦愦。
呜呼噫嘻，古之人兮，惠我无疆。
忽不见兮心之伤，余之思兮曷云其忘。
往者不可及，来者犹可望。
非夫君之相和兮，谁逍遥以徜徉。
巢湖神母庙诗
作者：陈炳
朝代：宋

舟之来兮风高，荡汩潏兮帆招。燎薰在堂兮洁涓牲牢，望神俨然兮敛衽，愿速济我兮不崇朝。舟之去兮风微，波渺瀰兮迅于，飞帆拂兮茫无涯。眼眩胆栗兮将安之，我有愿兮惟神焉依。秋深兮木落，葭苇萧骚兮清日薄。神兮今焉在，吞吐月星兮独处廓。神甚仁兮宁以为祸，愚有弗虔兮幸贲过。天地一叶兮相继，神无波涛兮骇我。
巢湖神母庙诗
作者：陈炳
朝代：宋

舟之来兮风高，荡汩潏兮帆招。
燎熏在堂兮洁涓牲牢，望神俨然兮敛袵，愿速济我兮不崇朝。
舟之去兮风微，波渺瀰兮迅于，飞帆拂兮茫无涯。
眼眩胆栗兮将安之，我有愿兮惟神焉依。
秋深兮木落，葭苇萧骚兮清日薄。
神兮今焉在，吞吐月星兮独处廓。
神甚仁兮宁以为祸，愚有弗虔兮幸贲过。
天地一叶兮相继，神无波涛兮骇我。
望黄山词
作者：陈炳
朝代：宋

望黄山兮峨峨，见接天以葱青。纷群峰兮怪奇，眩百变兮幽明。朱砂汤兮山椒，下白龙兮甚灵。袭深潭兮百尺，夜有光兮晶荧。山中泉兮娱嬉，坐蛇虺兮隐形。岁徂夏兮不雨，农失望兮麇惊。禾稼郁兮满野，垂槁死兮无成。诉哀恫兮神祠，牲豆陈兮芬馨。巫誇诩兮后先，龙跧处兮皇宁。合归云兮九霄，麾雷公兮震霆。前丰隆兮戒路，叱雨师兮建瓴。予朅来兮江东，元砻窍兮储瓶。井邑荒兮穷谷，门两版兮常扃。汎袯襫兮良勤，几视日兮占星。粟升斗兮莫饱，将填壑兮鳏茕。官吾卑兮何求，职水旱兮忧矜。愿时以云兮又以雨，黄之田兮世世可耕。
望黄山词
作者：陈炳
朝代：宋

望黄山兮峨峨，见接天以葱青。
纷羣峰兮怪奇，眩百变兮幽明。
朱砂汤兮山椒，下白龙兮甚灵。
袭深潭兮百尺，夜有光兮晶荧。
山中泉兮娱嬉，坐蛇虺兮隠形。
岁徂夏兮不雨，农失望兮麕惊。
禾稼鬰兮满野，垂槁死兮无成。
诉哀恫兮神祠，牲豆陈兮芬馨。
巫夸诩兮后先，龙跧处兮皇宁。
合归云兮九霄，麾雷公兮震霆。
前丰隆兮戒路，叱雨师兮建瓴。
予朅来兮江东，元砻窍兮储瓶。
井邑荒兮穷谷，门两版兮常扃。
泛袯襫兮良勤，几视日兮占星。
粟升斗兮莫饱，将填壑兮鳏茕。
官吾卑兮何求，职水旱兮忧矜。
愿时以云兮又以雨，黄之田兮世世可耕。
泛秋浦辞
作者：陈炳
朝代：宋

九华北兮濑东，石畏硊兮屈盘。谁此游兮万顷，初禹凿兮何年。窈其深兮莫测，微波涌兮沦涟。民连甍兮渚居，矗百雉兮造天外。涵青青兮几城，混金碧兮中边。羌予行兮酷暑，修途邈兮回邅。埃迷目兮眵昏，仆马瘦兮踬颠。若有人兮扁舟，破菱荷以径前。接予袂兮俱往，欲驾我兮登仙。与汝钓兮空明，鱼杂龙兮藻荇青。与汝浴兮靓深，悲风度兮秋涛生。与汝游兮嵌岩，骇鸥凫兮争翾。与汝望兮茫冥，若有无兮飞烟。水一去兮入海，问此程兮数千。指蓬莱兮一发，有安期兮偓佺。紫贝阙兮珠宫，笑纷卑兮尘寰。沆瀣饮兮芝餐，盍轻举兮蜕蝉。嗟吾生兮穷屯，履平地兮奔湍。心炯炯兮犹在，愿脱屣兮人间。青枫老兮欲丹，露漙漙兮山寒。吾何归兮日暮，寄此怀兮江之南。
泛秋浦辞
作者：陈炳
朝代：宋

九华北兮濑东，石畏硊兮屈盘。
谁此游兮万顷，初禹凿兮何年。
窈其深兮莫测，微波涌兮沦涟。
民连甍兮渚居，矗百雉兮造天外。
涵青青兮几城，混金碧兮中边。
羌予行兮酷暑，修途邈兮回邅。
埃迷目兮眵昏，仆马瘦兮踬颠。
若有人兮扁舟，破菱荷以径前。
接予袂兮俱往，欲驾我兮登仙。
与汝钓兮空明，鱼杂龙兮藻荇青。
与汝浴兮靓深，悲风度兮秋涛生。
与汝游兮嵌岩，骇鸥鳬兮争翾。
与汝望兮茫冥，若有无兮飞烟。
水一去兮入海，问此程兮数千。
指蓬莱兮一髮，有安期兮偓佺。
紫贝阙兮珠宫，笑纷卑兮尘寰。
沆瀣饮兮芝餐，盍轻举兮蜕蝉。
嗟吾生兮穷屯，履平地兮奔湍。
心炯炯兮犹在，愿脱屣兮人间。
青枫老兮欲丹，露溥溥兮山寒。
吾何归兮日暮，寄此怀兮江之南。
题儿泌所藏彩笺
作者：陈着
朝代：宋

山一抹于天之末兮，弥隠隠而弥妍。
松矫矫龙其脊兮，飒张髯而自全。
有美一人兮，桥之外水之边。
意其悠然有见兮，双鹭飞飞而在天。
淮阴阻风谗风伯
作者：陈舜俞
朝代：宋

滔滔淮水，溢楚之疆。
原田其潴，城郭为防。
浸以广兮不可涉，浩乎险兮不可航。
粤有行者，欲泝其央。
编莞为帆，植木为樯。
幸飘风以凭乘，遂吾归而徜徉。
尔风谓何，不自西北，阻我攸往。
维伯是职，悠悠水滨，奚独予留。
有百其役，若千其艘。
粟麦兮中都之饷馈，布帛兮赤县之衣裘。
府臣引领以偻指，挽夫坐粮而寝糇。
伯復不知，天子圣神，以民为忧。
闻此方国，常垫横流。
分笔舌于严署，咨疮痏于诸侯。
有淑使者，仁丰义修。
体上所嘱，同辞合谋。
今此欲往，会于道周。
倡和出话，下民以休。
风之不遂，非伯谁尤。
上帝可诉，谗言孔庶。
将伯是怒，不如风兮命之去。
淮阴阻风谗风伯
作者：陈舜俞
朝代：宋

滔滔淮水，溢楚之疆。原田其潴，城郭为防。浸以广兮不可涉，浩乎险兮不可航。粤有行者，欲溯其央。编莞为帆，植木为樯。幸飘风以凭乘，遂吾归而徜徉。尔风谓何，不自西北，阻我攸往。维伯是职，悠悠水滨，奚独予留。有百其役，若千其艘。粟麦兮中都之饷馈，布帛兮赤县之衣裘。府臣引领以偻指，挽夫坐粮而寝糇。伯复不知，天子圣神，以民为忧。闻此方国，常垫横流。分笔舌于严署，咨疮痏于诸侯。有淑使者，仁丰义脩。体上所嘱，同辞合谋。今此欲往，会于道周。倡和出话，下民以休。风之不遂，非伯谁尤。上帝可诉，谗言孔庶。将伯是怒，不如风兮命之去。
吴景年真赞
作者：陈著
朝代：宋

其容渊，其髯揿，其服野，其冠圜。是谁笔之得其粗焉，孰若见君于此笔之外，而知君于此笔之前。气以直而肆，神以藏而全。付所无于自信，处所有如不然。
赋墨梅
作者：陈著
朝代：宋

直放而为横出之劲兮，瘦吐而为淡伫之馨。羌寂寞以自韵兮，而万里其流声。风霜之表神与次兮，明月在天水在下。耿耿于其閒兮，于以观我生之清明。
幽菊燕贡士
作者：陈襄
朝代：宋

有幽斯菊，濯濯其芳。烝尔髦士，惟其修兮，有美于乡。燕，予无以说兮，惟醴之觞。有幽斯菊，烨烨其华。烝尔髦士，惟其施兮，有显于家。往，予无以将兮，惟古之歌。
同友人汎舟过断桥登寿星江湖伟观归舟听客讴清真词意甚适分得江字奉寄季大著乡执兼呈真静先生
作者：陈起
朝代：宋

辛亥仲春将徂兮，有客踵门曰风日流丽，邀余共泛西湖之舽。伋南去而忽西兮，昨之折槛今复饰以成杠。背苏堤万丝之绿阴兮，望一簇孤山之青橦。层峰叠嶂巉绝露天巧，珠英琪树发越地之灵，一声何处兮钟撞。篙师告余曰，此寿星古刹。上有奇观，开宇宙于八窗。舍舟策杖，步步巍峨，谢屐殊劳双。回廊曲转忽轩豁，檐飞栋复，青绿交辉，心开目骇，而揖西子之湖，子胥之江。观者杂遝，倏去倏来，余独凭栏，境与心会，便欲驭风跨蜿虹。烟云万态，客拟状而运思，羿今老退，且逊锐逄。庄严世界，合爪赞叹，要使天下名山夸咏者，睹此奇伟而心降。风寒下山吹欲倒，连呼春酒亟开缸。箫鼓画船徒自纷耳目，何如美成清绝按新腔。诗成肯对俗子哦，驰介城南寄老庞。
同友人泛舟过断桥登寿星江湖伟观归舟听客讴清真词意甚适分得江字奉寄季大着乡执兼呈真静先生
作者：陈起
朝代：宋

辛亥仲春将徂兮，有客踵门曰风日流丽，邀余共泛西湖之舽。
伋南去而忽西兮，昨之折槛今復饰以成杠。
背苏堤万丝之绿阴兮，望一簇孤山之青橦。
层峰迭嶂巉绝露天巧，珠英琪树发越地之灵，一声何处兮钟撞。
篙师告余曰，此寿星古剎。
上有奇观，开宇宙于八窗。
舍舟策杖，步步巍峩，谢屐殊劳双。
回廊曲转忽轩豁，檐飞栋复，青绿交辉。
心开目骇，而揖西子之湖，子胥之江。
观者杂沓，儵去儵来。
余独凭栏，境与心会，便欲驭风跨蜿虹。
烟云万态，客拟状而运思，羿今老退，且逊锐逄。
庄严世界，合爪讚叹。
要使天下名山夸咏者，睹此奇伟而心降。
风寒下山吹欲倒，连呼春酒亟开缸。
箫鼓画船徒自纷耳目，何如美成清绝按新腔。
诗成肯对俗子哦，驰介城南寄老庞。
楚辞三章送郭教授趋朝
作者：陈造
朝代：宋

昔尚父之之国，尝寝甘而见讥。怀与安其费日，亦馆人之或知。岂以抱当世之志，而常后可为之时耶。有美一人兮居今而与古谋，气飘萧兮好脩。邑中之晰兮独能闯阃宎于轲邱，扈芷蘅兮荃其佩。椟骊珠兮匣干将而未试，虽未试吾何慊兮，顾簪裳犹可隐蜗庐。般礴兮天地俨其盖轸，一世系望兮如苍生何。君何心兮山之阿，？甓社兮羞藻芹，无为此焉婆娑。儒之宫兮千柱眈如，峨冠绮袂兮群而趋。食焉稻鱼兮隶焉诗书，我侈其成兮绎其初。诲掖之孔敏兮筑兴之不徐，偾于昔焕于今兮繄百年其有待。企三贤而相攸兮遗躅未沬，匪若人之良茂兮吾将奚赖。芹波摇日兮槐阴转午，一尘不栖兮重廊邃宇。执经前兮仪仪而吁吁，君颜舒舒兮而究而语。有粹其文兮有觌其古，风舞雩兮步趋绳矩。鄙人留眼兮夫也接前人之武，人今翩鸿兮与南翔。云气蓬瀛兮观虚皇，膏馥沾被兮淮之乡，君之惠兮乡之人不可忘。爰有人兮媻珊偪侧，耕耘寒暑兮图史儒墨。吟抱膝兮山南水北，佩明月兮冠切云。曳芙蓉兮敷芬，冰其茹兮蕙其薰。之于世曾莫谅兮，蹇吾犹淮之濆块。予揆夫初度兮，磷竞彊而为懦。发之新兮志偕而堕，非金玉之人兮孰振吾过。有牵其复兮有倡其和，完予独而息黥兮睍新功以自课，一息恍三秋兮胡为去我而他之。些君行兮指日边，章陈兮君席为前。揖风袂之翩翻，寿君兮绿樽。贝宫靓深兮碧落宽，陵天风兮整羽翰。君无谓予兮考槃，有尘冠兮待弹。
楚辞三章送郭教授趋朝·其一
作者：陈造
朝代：宋

昔尚父之之国，尝寝甘而见讥。
怀与安其费日，亦馆人之或知。
岂以抱当世之志，而常后可为之时耶。
有美一人兮居今而与古谋，气飘萧兮好修。
邑中之晳兮独能闯阃宎于轲邱，扈芷蘅兮荃其佩。
椟骊珠兮匣干将而未试，虽未试吾何慊兮，顾簪裳犹可隠蜗庐。
般礴兮天地俨其盖轸，一世繫望兮如苍生何。
君何心兮山之阿，𣂏甓社兮羞藻芹，无为此焉婆娑。
楚辞三章送郭教授趋朝·其一
作者：陈造
朝代：宋

昔尚父之之国，尝寝甘而见讥。怀与安其费日，亦馆人之或知。岂以抱当世之志，而常后可为之时耶。有美一人兮居今而与古谋，气飘萧兮好脩。邑中之晰兮独能闯阃宎于轲邱，扈芷蘅兮荃其佩。椟骊珠兮匣干将而未试，虽未试吾何慊兮，顾簪裳犹可隐蜗庐。般礴兮天地俨其盖轸，一世系望兮如苍生何。君何心兮山之阿，？甓社兮羞藻芹，无为此焉婆娑。
楚辞三章送郭教授趋朝·其二
作者：陈造
朝代：宋

儒之宫兮千柱眈如，峨冠绮袂兮羣而趋。
食焉稻鱼兮隶焉诗书，我侈其成兮绎其初。
诲掖之孔敏兮筑兴之不徐，偾于昔焕于今兮繄百年其有待。
企三贤而相攸兮遗躅未沬，匪若人之良茂兮吾将奚頼。
芹波摇日兮槐阴转午，一尘不栖兮重廊邃宇。
执经前兮仪仪而吁吁，君颜舒舒兮而究而语。
有粹其文兮有觌其古，风舞雩兮步趋绳矩。
鄙人留眼兮夫也接前人之武，人今翩鸿兮与南翔。
云气蓬瀛兮观虚皇，膏馥霑被兮淮之乡，君之惠兮乡之人不可忘。
楚辞三章送郭教授趋朝·其二
作者：陈造
朝代：宋

儒之宫兮千柱眈如，峨冠绮袂兮群而趋。食焉稻鱼兮隶焉诗书，我侈其成兮绎其初。诲掖之孔敏兮筑兴之不徐，偾于昔焕于今兮繄百年其有待。企三贤而相攸兮遗躅未沬，匪若人之良茂兮吾将奚赖。芹波摇日兮槐阴转午，一尘不栖兮重廊邃宇。执经前兮仪仪而吁吁，君颜舒舒兮而究而语。有粹其文兮有觌其古，风舞雩兮步趋绳矩。鄙人留眼兮夫也接前人之武，人今翩鸿兮与南翔。云气蓬瀛兮观虚皇，膏馥沾被兮淮之乡，君之惠兮乡之人不可忘。
行春辞三首
作者：陈造
朝代：宋

白沙兮青莎，徐予车兮坡陀。黮屯云兮阁雨，沸后海兮起波。纷稚绿与小红，媚丰润兮靓嘉。声禽鸟之啾唶，偕人语兮相和。惊鸡蜚而跳犊兮，俨倦憩之人家。玩岁华之俛仰兮，复躞蹑而此过。彼何人兮骈首，争指似兮笑哗。铿有声兮长谣，疑其赓蔿于之歌。讼牒兮纠纷，榜檛兮未全闲。色不形兮意孚，每厚颜于曩贤。揖父兄兮使前，尚笑语之怡然。道菽粟兮卒岁，审里闾之相安。食三釜兮裤襦，悼单枵于昔年。我酒旨而肴可茹兮，属餍兮共此柈觞。一行而三谢兮，起且坐而諠繁。归目送而扶路兮，予亦倦踞而假僧毡。懑官曹兮缚虎，拥簿领以昏愦。窃逍遥于数刻，傥淟汩于终岁。倚僧垣睨鸿影兮，涤胸尘而一快。饭云子而泛乳兮，引吟兴之未沬。吾西道之主人兮，有老禅之晤对。愈双矑之月净兮，馆授予而已再。顽予姿之麇鹿兮，合岩栖而钓濑。恍泉石之入眼兮，浩归怀之自倍。计三径之可具兮，顾二顷之犹在。明年其饯西归兮，将家渔舟老牛背也。
行春辞三首·其一
作者：陈造
朝代：宋

白沙兮青莎，徐予车兮坡陀。
黮屯云兮阁雨，沸后海兮起波。
纷稚绿与小红，媚丰润兮靓嘉。
声禽鸟之啾唶，偕人语兮相和。
惊鷄蜚而跳犊兮，俨倦憩之人家。
玩岁华之俛仰兮，復躞蹑而此过。
彼何人兮骈首，争指似兮笑譁。
铿有声兮长谣，疑其赓蒍于之歌。
行春辞三首·其一
作者：陈造
朝代：宋

白沙兮青莎，徐予车兮坡陀。黮屯云兮阁雨，沸后海兮起波。纷稚绿与小红，媚丰润兮靓嘉。声禽鸟之啾唶，偕人语兮相和。惊鸡蜚而跳犊兮，俨倦憩之人家。玩岁华之俛仰兮，复躞蹑而此过。彼何人兮骈首，争指似兮笑哗。铿有声兮长谣，疑其赓蔿于之歌。
行春辞三首·其三
作者：陈造
朝代：宋

懑官曹兮缚虎，拥簿领以昏愦。窃逍遥于数刻，傥淟汩于终岁。倚僧垣睨鸿影兮，涤胸尘而一快。饭云子而泛乳兮，引吟兴之未沬。吾西道之主人兮，有老禅之晤对。愈双矑之月净兮，馆授予而已再。顽予姿之麇鹿兮，合岩栖而钓濑。恍泉石之入眼兮，浩归怀之自倍。计三径之可具兮，顾二顷之犹在。明年其饯西归兮，将家渔舟老牛背也。
行春辞三首·其三
作者：陈造
朝代：宋

懑官曹兮缚虎，拥簿领以昏愦。
窃逍遥于数刻，傥淟汩于终岁。
倚僧垣睨鸿影兮，涤胸尘而一快。
饭云子而泛乳兮，引吟兴之未沬。
吾西道之主人兮，有老禅之晤对。
愈双矑之月浄兮，馆授予而已再。
顽予姿之麏鹿兮，合岩栖而钓濑。
怳泉石之入眼兮，浩归怀之自倍。
计三径之可具兮，顾二顷之犹在。
明年其饯西归兮，将家渔舟老牛背也。
行春辞三首·其二
作者：陈造
朝代：宋

讼牒兮纠纷，榜檛兮未全闲。
色不形兮意孚，每厚颜于曩贤。
揖父兄兮使前，尚笑语之怡然。
道菽粟兮卒岁，审里闾之相安。
食三鬴兮袴襦，悼单枵于昔年。
我酒旨而肴可茹兮，属餍兮共此柈觞。
一行而三谢兮，起且坐而諠繁。
归目送而扶路兮，予亦倦踞而假僧毡。
行春辞三首·其二
作者：陈造
朝代：宋

讼牒兮纠纷，榜檛兮未全闲。色不形兮意孚，每厚颜于曩贤。揖父兄兮使前，尚笑语之怡然。道菽粟兮卒岁，审里闾之相安。食三釜兮裤襦，悼单枵于昔年。我酒旨而肴可茹兮，属餍兮共此柈觞。一行而三谢兮，起且坐而諠繁。归目送而扶路兮，予亦倦踞而假僧毡。
送龙辞三章
作者：陈造
朝代：宋

沈燎兮桂醑，笳箫鸣鸣兮逢逢其鼓。缓吴歈兮跄越舞，送龙兮归处。龙之归兮悦娭，翻倒霄霏兮胶轕雾雨。历馆娃兮不留，过胥口兮小顾。水天模糊兮迷仰俯，仙真迎兮排空。蛟鼍骈罗兮而在下，祥飙肃兮绿舆。非烟羃兮紫府，翘侬望兮何所。目屯云兮南骛，心靡迤兮延伫。旱氛兮炎浮，地毛焦兮金石为流，龙不来兮殷忧。心憛悇兮孰谋，戴侬目兮傒龙之游。龙翩然兮副求，呵蛰雷兮鞭潜虬。忽墨云之崩腾坌瀵兮，黮黯瞢夫昏昼。摐甲马之喧空兮，砉飞练之淙溜。夫岂不能嘘肤寸弥六幕兮，胡啬其施于此州眷吾侬。龙所私兮匪新而旧，安栖饱茹兮龙之佑。愿龙兮千万寿，暨我子孙兮烝尝春秋。雷车轞兮电焱熹，孽氛静兮旱魃摧，龙之来兮慰我思。翠其幢兮羽旗，乘焕㸌兮纷躨跜。龙之去兮盍徐之，蜚雨兮一且再。室予居兮谷予饥，眷他州之枵橎兮，匪龙其吾曷依。东阡北陌兮讴而嬉，右湖左海兮夜不扉，林屋之洞兮蟠翠微。琼餐兮贝宫，云璈兮玉妃。奠龙居兮无愧，功成兮龙则归，送龙兮陈辞。溪藻芡兮山有蕨薇，饯吾归兮几时。
送龙辞三章·其一
作者：陈造
朝代：宋

沈燎兮桂醑，笳箫鸣鸣兮逢逢其鼓。
缓吴歈兮跄越舞，送龙兮归处。
龙之归兮悦娭，翻倒霄霏兮胶轕雾雨。
历馆娃兮不留，过胥口兮小顾。
水天模糊兮迷仰俯，仙真迎兮排空。
蛟鼍骈罗兮而在下，祥飈肃兮绿舆。
非烟羃兮紫府，翘侬望兮何所。
目屯云兮南骛，心靡迤兮延伫。
送龙辞三章·其一
作者：陈造
朝代：宋

沈燎兮桂醑，笳箫鸣鸣兮逢逢其鼓。缓吴歈兮跄越舞，送龙兮归处。龙之归兮悦娭，翻倒霄霏兮胶轕雾雨。历馆娃兮不留，过胥口兮小顾。水天模糊兮迷仰俯，仙真迎兮排空。蛟鼍骈罗兮而在下，祥飙肃兮绿舆。非烟羃兮紫府，翘侬望兮何所。目屯云兮南骛，心靡迤兮延伫。
念奴娇雪
作者：陈郁
朝代：宋

没巴没鼻，霎时间、做出漫天漫地。不论高低并上下，并白都教一例。鼓动膝六，招邀巽二，一任张威势。识他不破，只今道是祥瑞。却恨鹅鸭池边，三更半夜，误了先生济。东郭先生都不管，关上门儿稳睡。一夜东风，三竿暖日，万事随流水。东皇笑道，山河原是我底。
程伊川赞
作者：陈长方
朝代：宋

道如皎日，丝毫不隔。人自迷之，转南为北。寥寥千载，？？百家。精罢力惫，言多道遐。惟吾夫子，神交累圣。一念全德，千差尽正。发古关键，推与人同。学焉得此，作圣之功。浩乎无倪，体之甚迩。力扶斯文，仆而复起。我瞻遗像，非没非存。传之后裔，愈久弥尊。有功生民，不下神禹。非知道者，将谁告语。
绵州乡贤堂
作者：陈鹏
朝代：宋

潼山高兮潼水清，厥钟秀兮乡之英。之人已去兮逖听风声，我怀孔切谁仪刑。有美张公兮开明庭，作新宫兮州之黉。著其为人兮加丹青，貌惟肖兮如生。或桐挺而孤高，或芝荂而九茎。或兰生兮春华，或菊秀兮秋馨。或凤跃而蛟翔，或凫将而鹤迎。使人咨嗟叹息而追惟兮，至其子孙又呜咽流涕而咿嘤。恍若接兮謦咳之音，内怀劝惧兮若从使令。亦瞻像兮昭昭，而起福兮冥冥。百年兮历时虽多，非张公兮谁与铭。
绵州乡贤堂
作者：陈鹏
朝代：宋

潼山高兮潼水清，厥钟秀兮乡之英。
之人已去兮逖听风声，我怀孔切谁仪刑。
有美张公兮开明庭，作新宫兮州之黉。
着其为人兮加丹青，貌惟肖兮如生。
或桐挺而孤高，或芝荂而九茎。
或兰生兮春华，或菊秀兮秋馨。
或凤跃而蛟翔，或鳬将而鹤迎。
使人咨嗟嘆息而追惟兮，至其子孙又呜咽流涕而咿嘤。
怳若接兮謦咳之音，内怀劝惧兮若从使令。
亦瞻像兮昭昭，而起福兮冥冥。
百年兮历时虽多，非张公兮谁与铭。
無愁可解
作者：陳
朝代：宋

光景百年，看便一世。生來不識愁味。問愁何處來，更開解個甚底。萬事從來風過耳。何用不著心裡。你喚做、展卻眉頭，便是達者，也則恐未。此理。本不通言，何曾道、歡遊勝如名利。道即渾是錯，不道如何即是。這裡元無我與你。甚喚做、物情之外。若須待醉了、方開解時，問無酒、怎生醉。
臨江仙
作者：陳
朝代：宋

三十四年臺榭，八千餘裡江津。去時楊柳正輕顰。重來桃李少，不似舊時春。風掃半空煙雨，玉虹翠浪如新。可憐笳鼓送行人。白頭梳上見，歸夢枕邊頻。
三登樂
作者：陳三聘
朝代：宋

一品歸來，強健日、小園幽圃。扁舟興、恐天未許。想當年、持漢節，眾齊咻楚。丹忠此日，盛名千古。掞詞章、師海內，緯文經武。莫寒盟、故山舊侶。到鱸鄉、還又是，秋風斜雨。鳴刀鱠雪，未應便去。
三登樂
作者：陳三聘
朝代：宋

久蟄群虯，猶未肆、新雷初啟。鼓東風、雨膏為洗。望橫塘、越溪路，石湖煙水。西接洞庭，下連甫裡。憶當年、歸計早，扁舟從此。祖清風、相門有幾。圃堂高、應解笑，紛紛蝸蟻。錦囊雪月，更看醉裡。
三登樂
作者：陳三聘
朝代：宋

注望曉山，晴色麗、晨餐應飽。縠紋平、漲天渺渺。倚藤枝、撐艇子，昔遊曾到。江山自古，水雲轉好。悵年來、心縱在，盟寒鷗鳥。故人中、黑頭漸少。問幾時、尋舊約，石磯重掃。一竿釣月，鬢霜任老。
三登樂
作者：陳三聘
朝代：宋

南北相逢，重借問、古今齊楚。燭花紅、夜闌共語。悵六朝興廢，但倚空高樹。目斷帝鄉，夢迷雁浦。故人疏、梅驛斷，音書有數。塞鴻歸、過來又去。正春濃，依舊作、天涯行旅。傷心望極，淡煙細雨。
夢玉人引
作者：陳三聘
朝代：宋

別來何處，酒醒後，夢難覓。晚日溪亭，清曉便掛帆席。滿載離愁，指去程、還作江南行客。目斷層城，數迢迢山驛。素巾空染，淚痕斑、應是暗中滴。記得輕分，玉簫猶自悽咽。昨夜東風，梅柳驚春色。料伊也、沒心情，過卻好天良夕。
夢玉人引
作者：陳三聘
朝代：宋

倚闌干久，人不見，暮雲碧。芳草池塘，春夢暗驚詩客。昨夜溪梅，向空山、雪裡輕勻顏色。好贈行人，折枝南枝北。雨巾風帽，昔追遊、誰念舊蹤跡。料得疏籬，暗香時度風息。淡月微雲，有何人消得。便歸去、踏溪橋，慰我經年思憶。
如夢令
作者：陳三聘
朝代：宋

珍重故人相許。來向水亭幽處。文字間金釵，消盡晚天微暑。無雨。無雨。不比尋常端午。
如夢令
作者：陳三聘
朝代：宋

紅紫不將春住。風定更飄無數。溪漲綠含風，短艇晚橫沙渡。歸去。歸去。肯念西池鴛鷺。
念奴嬌
作者：陳三聘
朝代：宋

水空高下，望沈沈一色，渾然蒼碧。天籟不鳴涼有露，金氣橫秋寂寂。玉宇瓊樓，望中何處，月到天中極。御風歸去，不愁衣袂無力。此夜飄泊孤篷，短歌誰和，自笑狂蹤跡。咫尺藍橋仙路遠，窅窅雲英訊息。疏影婆娑，恍然身世，我是尊前客。一聲悽怨，倚樓誰弄長笛。
念奴嬌
作者：陳三聘
朝代：宋

扁舟此計，問當年、誰與尋盟鷗鳥。許國勳名彝鼎在，風月不妨吟笑。碧草臺邊，紅雲溪上，壽杖扶詩老。水浮天處，未應俗駕曾到。盛事埒美知章，鑑湖君賜，宸翰今題號。指點飛煙輕靄外，有路直通仙島。蓑笠漁船，琴書客坐，清夜尊罍倒。未須歸去，片蟾初上林表。
念奴嬌
作者：陳三聘
朝代：宋

晴風麗日，算東君、坼遍梅心桃萼。獨有名花開殿後，一笑嫣然如昨。黃袂層膚，霞冠高擁，多型春才覺。雨巾風帽，故人來趁花約。好是羅綺添春，香風環坐，半醉金釵落。老去心情難似舊，手拈花枝為樂。麝馥縈愁，妝花凝恨，莫惜金荷酌。酒闌花睡，夢魂重到京洛。
念奴嬌
作者：陳三聘
朝代：宋

浮雲吹盡，卷長空、千頃都凝寒碧。兔杵無聲風露冷，天也應憐人寂。故遣姮娥，駕蟾飛上，玉宇元同色。天津何事，此時偏界南北。不但對影三人，我歌君和，我舞君須拍。滌洗胸中愁萬斛，莫問今宵何夕。老矣休論，著鞭安用，一笑真狂客。夜深歸去，爛然溪上阡陌。
念奴嬌
作者：陳三聘
朝代：宋

餘霞飛綺，望長天、頃刻雲容凝碧。今夕江皋風力軟，明日波心頭白。客舸東流，語離深夜，遣我新愁積。春融花麗，定知天相行色。別後一紙鄉書，故人相問，好趁秋鴻翼。空有佳人千點淚，錦字機中曾織。利鎖名韁，古今同是，誰失知誰得。來朝愁望，舊樓何處西北。
眼兒媚
作者：陳三聘
朝代：宋

酸。何人為我，丁寧驛使，來到江干。
秦樓月·憶秦娥
作者：陳三聘
朝代：宋

光風薄。楊花欲謝春應覺。春應覺。一庭紅葉，粉花吹落。冶遊無復飛紅索。憑高獨上湖邊閣。湖邊閣。黃昏獨倚，畫闌西角。
秦樓月·憶秦娥
作者：陳三聘
朝代：宋

花前狹。翠茵圍坐花陰合。花陰合。閒情不似，一雙狂蝶。春溝何處尋紅葉。春寒料想羅衣怯。羅衣怯。午醺醒未，翠衾重疊。
秦樓月·憶秦娥
作者：陳三聘
朝代：宋

雲衣薄。春晴自有東風掠。東風掠。試聽枝上，幾聲乾鵲。曲屏心事新題卻。離愁何用堆眉角。堆眉角。今朝莫是，打頭風惡。
秦樓月·憶秦娥
作者：陳三聘
朝代：宋

青樓缺。樓心人待黃昏月。黃昏月。入簾無奈，柳綿吹雪。誰人弄笛聲嗚咽。傷春未解丁香結。丁香結。鱗鴻何處，路遙江闊。
秦樓月·憶秦娥
作者：陳三聘
朝代：宋

青膏集。新雷忽起龍蛇蟄。龍蛇蟄。柳塘風快，水流聲急。傷心有淚憑誰浥。尊前容易青衫溼。青衫溼。渡頭人去，野船鷗立。
鵲橋仙
作者：陳三聘
朝代：宋

銀潢仙仗，離多會少，朝暮世情休妒。夜深風露灑然秋，又莫是、輕分淚雨。雲收霧散，漏殘更盡，遙想雙星情緒。憑誰批敕訴天公，待留住、今宵休去。
念奴嬌
作者：陳之賢
朝代：宋

炎精昌運，慶天為篤生，中興人傑。橫臆甲兵三百萬，要掃群胡妖孽。撫弱憐貧，排奸擊暴，所至人推服。飄飄志氣，偉哉一代英特。預信袞袞公侯，名聞英胄，素有陰功積。騰踏從天上去，笑作龍頭奇客。相印重封，將符再綰，盡履青氈物。壽杯滿泛，年年長醉正月。
滿江紅
作者：陳之賢
朝代：宋

人物英雄，更獨抱、無雙才氣。年正壯，文章武略，盡曾留意。破膽欲憑胸內甲，清原宴啟舟中誓。笑區區、燕雀不能知，青雲志。封侯貌，神人比。社下手，須榮試。況相門出將，君家常事。鬥印垂金他日貴，壽杯浮玉今朝醉。看年年、南極倍明時，春明媚。
三部樂
作者：陳亮
朝代：宋

入腳西風，漸去去來來，早三之一。春花無數，畢竟何如秋實。不須待、名品如麻，試為君屈指，是誰層出。十朝半月，爭看摶空霜鶻。從來別真共假，任盤根錯節，更饒倉卒。還他濟時好手，封侯奇骨。沒些兒、媻姍勃窣。也不是、崢嶸突兀。百二十歲，管做徹、元分人物。
三部樂
作者：陳亮
朝代：宋

小屈穹廬，但二滿三平，共勞均佚。人中龍虎，本為明時而出。只合是、端坐王朝，看指揮整辦，掃蕩飄忽。也持漢節，聊過舊家宮室。西風又還帶暑，把征衫著上，有時披拂。休將看花淚眼，聞弦□骨。對遺民、有如皎日。行萬里、依然故物。入奏幾策，天下里、終定於一。
垂絲釣
作者：陳亮
朝代：宋

菊花細雨。蕭蕭紅蓼汀渚。景物漸幽，風致如許。秋未暮。又值吾初度。看天宇。正澄清欲往，登高未也，紅塵當面飛舞。幾人弔古。烏帽牢收取。短髮還羞覷。遐壽身、近五雲深處。
念奴嬌
作者：陳亮
朝代：宋

危樓遠望，嘆此意、今古幾人曾會。鬼設神施，渾認作、天限南疆北界。一水橫陳，蓮崗三面，做出爭雄勢。六朝何事，只成門戶私計。因笑王謝諸人，登高懷遠，也學英雄涕。憑卻長江管不到，河洛腥羶無際。正好長驅，不須反顧，尋取中流誓。小兒破賊，勢成寧問疆場。
念奴嬌
作者：陳亮
朝代：宋

西風帶暑，又還是、長途利牽名役。我已無心，君因甚，更把青衫為客。邂逅卑飛，幾時高舉，不露真訊息。大家行處，到頭須管行得。何處尋取狂徒，可能著意，更問渠儂骨。天上人間，最好是、鬧裡一般岑寂。瀛海無波，玉堂有路，穩著青霄翼。歸來何事，眼光依舊生碧。
念奴嬌
作者：陳亮
朝代：宋

江南春色，算來是、多少勝遊清賞。妖冶廉纖，只做得，飛鳥向人偎傍。地闢天開，精神朗慧，到底還京樣。人家小語，一聲聲近清唱。因念舊日山城，個人如畫，已作州中想。鄧禹笑人無限也，冷落不堪惆悵。秋水雙明，高山一弄，著我些悲壯。南徐好住，片帆有分來往。
新荷葉
作者：陳亮
朝代：宋

豔態遠幽，誰能潔淨爭妍。淡抹疑濃，肯將自在求憐。終嫌獨好，任毛嬙、西子差肩。六郎塗涴，似和不似依然。赫日如焚，諸餘只憑光鮮。雨過風生，也應百事隨緣。香須道地，對一池、著甚沈煙。根株好在，淤泥白藕如椽。
最高樓
作者：陳亮
朝代：宋

春乍透，香早暗偷傳。深院落，鬥清妍。紫檀枝似流蘇帶，黃金須勝闢寒鈿。更朝朝，瓊樹好，笑當年。花不向沈香亭上看。樹不著唐昌宮裡玩。衣帶水，隔風煙。鉛華不御凌波處，蛾眉淡掃至尊前。管如今，渾似了，更堪憐。
水龍吟
作者：陳亮
朝代：宋

錢王霸圖成時，多應是百年遺樹。羞將高古，為渠遮映，魚鹽排程。且向空山，趁時多事，四垂盤踞。算興衰坐閱，權奇磊塊，世間□，□斤斧。又見當天明聖，便彈丸、也難分土。一番整頓，舊家草木，新來雨露。鐵石心腸，叫龍根幹，亭亭天柱。縱茯苓下結，蔦蘿高際，怎堪攀附。
水龍吟
作者：陳亮
朝代：宋

鬧花深處層樓，畫簾半卷東風軟。春歸翠陌，平莎茸嫩，垂楊金淺。遲日催花，淡雲閣雨，輕寒輕暖。恨芳菲世界，遊人未賞，都付與、鶯和燕。寂寞憑高念遠。向南樓、一聲歸雁。金釵鬥草，青絲勒馬，風流雲散。羅綬分香，翠綃封淚，幾多幽怨。正銷魂，又是疏煙淡月，子規聲斷。
清平樂
作者：陳亮
朝代：宋

銀屏繡閣。不道鮫綃薄。嘶騎匆匆塵漠漠。遠過夕陽村落。亂山千疊無情。今宵遮斷愁人。兩處香消夢覺，一般曉月秋聲。
漢宮春
作者：陳亮
朝代：宋

雪月相投。看一枝才爆，驚動香浮。微陽未放線路，說甚來由。先天一著，待闢開、多少旬頭。卻引取，春工入腳，爭教訊息停留。官不容針時節，做一般孤瘦，無限清幽。隨緣柳綠柳白，費盡雕鎪。疏林野水，任橫斜、誰與妝修。猛認得，些兒合處，不堪持獻君侯。
漢宮春
作者：陳亮
朝代：宋

雪滿江頭，怪一枝不耐，還漏微陽。詩人越樣眼淺，早自成章。群葩如繡，到那時、爭愛春長。須知道，未通春信，是誰飽試風霜。堪笑紅爐畫閣，問從來寒氣，損甚容光。枝頭有花恁好，映帶新妝。寒窗愁絕，嗅清芬、不料飢腸。都緣是，此君小異，費他萬種消詳。
瑞雲濃慢
作者：陳亮
朝代：宋

蔗漿酪粉，玉壺冰醑，朝罷更聞宣賜。去天咫尺，下拜再三，幸今有母可遺。年年此日，共道月入懷中最貴。向暑天，正風雲會遇，有恁嘉瑞。鶴沖霄，魚得水。一超便、直入神仙地。植根江表。開拓兩河，做得黑頭公未。騎鯨赤手，問如何、長鞭尺箠。向來王謝風流，只今管是。
眼兒媚
作者：陳亮
朝代：宋

試燈天氣又春來。難說是情懷。寂寥聊似，揚州何遜，不為江梅。扶頭酒醒爐香炧，心緒未全灰。愁人最是，黃昏前後，煙雨樓臺。
秋蘭香
作者：陳亮
朝代：宋

未老金莖，些子正氣，東籬淡佇齊芳。分頭添樣白，同菊幾般黃。向閒處、須一一排行。淺深饒間新妝。那陶令，漉他誰酒，趁醒消詳。況是此花開後，便蝶亂無花，管甚蜂忙。你從今、採卻蜜成房。秋英誠商量。多少為誰，甜得清涼。待說破，長生真訣，要飽風霜。
綵鳳飛
作者：陳亮
朝代：宋

人立玉，天如水，特地如何撰。海南沈燒著，欲寒猶暖。算從頭，有多少、厚德陰功，人家上，一一舊時香案。□煞經慣。小駐吾舟才爾，依然歡聲滿。莫也教、公子王孫眼見。這些兒、穎脫處，高出書卷。經綸自入手，不了判斷。
訴衷情
作者：陳亮
朝代：宋

獨憑江檻思悠悠。斜日墮林邱。鴛鴦屬玉飛處，急槳蕩輕舟。紅蓼岸，白蘋洲。夜來秋。數聲漁父，一曲水仙，歌斷還愁。
謁金門
作者：陳亮
朝代：宋

新雨足。洗盡山城袢褥。見說好峰三十六。峰峰如立玉。四海英遊追逐。事業相時伸縮。入境德星須做福。只愁金詔趣。
轉調踏莎行·踏莎行
作者：陳亮
朝代：宋

洛浦塵生，巫山夢斷。旗亭菸草裡，春深淺。梨花落盡，荼䕷又綻。天氣也似，尋常庭院。向晚情懷，十分惱亂。水邊佳麗地，近前細看。娉婷笑語，流觴美滿。意思不到，夕陽孤館。
點絳唇
作者：陳亮
朝代：宋

碧落蟠桃，春風種在瓊瑤苑。幾回花綻。一子千年見。香染丹霞，摘向流虹旦。深深願。萬年天算。玉顆常來獻。
點絳唇
作者：陳亮
朝代：宋

電繞璇樞，此時昌運生真主。慶聊簪組。喜氣生綿宇。宴啟需雲，湛露恩均布。鏘韶濩。鳳歌鸞舞。玉斝飛香醑。
點絳唇
作者：陳亮
朝代：宋

煙雨樓臺，曉來獨上無滋味。落花流水。掩映漁樵市。酒聖詩狂，只遣愁無計。頻凝睇。問人天際。曾見歸舟未。
點絳唇
作者：陳亮
朝代：宋

一夜相思，水邊清淺橫枝瘦。小窗如晝。情共香俱透。清入夢魂，千里人長久。君知否。雨﹀人︽。格調還依舊。
沁園春
作者：陳人傑
朝代：宋

斗酒津亭，方送月薌，夫君又行。正夕陽枯木，低迴徵路，寒煙衰草，迤邐離情。京洛風塵，吳興山水，等是東西南北人。思君處，只梅花解後，心目開明。江湖夜雨青燈。曾說盡百年閒廢興。嘆屠龍事業，依然汗漫，歌魚歲月，政爾崢嶸。但使豫州，堪容玄德，何必區區依景升。需時耳，算不應長是，豎子成名。
沁園春
作者：陳人傑
朝代：宋

撫劍悲歌，縱有杜康，可能解憂。為脩名不立，此身易老，古心自許，與世多尤。平子詩中，庾生賦裡，滿目江山無限愁。關情處，是聞雞半夜，擊楫中流。澹煙衰草連秋。聽鳴鴂聲聲相應酬。嘆霸才重耳，泥塗在楚，雄心元德，歲月依劉。夢落蓴邊，神遊菊外，已分他年專一丘。長安道，且身如王粲，時復登樓。
沁園春
作者：陳人傑
朝代：宋

把酒西湖，花月三年，不見家山。想荊州座上，消磨歲月，唐風集裡，收卷波瀾。鶴邑朝帆，鱸鄉夕棹，來往菰蒲何處間。應思我，似騎驢杜甫，長在長安。相逢依舊開顏。聽玉屑霏霏當暑寒。笑髯生如許，尚誇年少，心忙未了，浪說身閒。塵夢無憑，菟裘堪老，付子聲名吾欲還。斜陽外，把平生心事，同倚闌干。
沁園春
作者：陳人傑
朝代：宋

我自無憂，何用攢眉，今憂古憂。嘆風寒楚蜀，百年受病，江分南北，千載歸尤。洛下銅駝，昭陵石馬，物不自愁人替愁。興亡事，向西風把劍，清淚雙流。邊頭。依舊防秋。問諸將君恩酬未酬。悵書生浪說，皇王帝霸，功名已屬，韓嶽張劉。不許請纓，猶堪草檄，誰肯種瓜歸故邱。江中蜃，識平生許事，吐氣成樓。
沁園春
作者：陳人傑
朝代：宋

我夢登天，盡把不平，問之化工。似桂花開日，秋高露冷，梅花開日，歲老霜濃。如此清標，依然香性，長在淒涼索寞中。何為者，祗紛紛桃李，占斷春風。一時列鼎分封。豈猿臂將軍無寸功。想世間成敗，不關工拙，男兒濟否，只聲遭逢。天曰果然，事皆偶爾，鑿井得銅奴得翁。君歸去，但力行好事，休問窮通。
沁園春
作者：陳人傑
朝代：宋

懶學馮君，彈鋏歌魚，如今五年。為西湖西子，費人料理，東林東老，特地留連。坐注蟲魚，行吟雌霓，竟負逍遙第一篇。過從少，但赤髭白足，時復談禪。倚門白水平田。看數點青山無盡天。嘆春風心事，已成待兔，夕陽時節，又聽啼鵑。如此淒涼，若為排遣，不是詩邊即酒邊。中宵夢，有逋梅吹雪，坡柳搖煙。
沁園春
作者：陳人傑
朝代：宋

如此男兒，可是疏狂，才大興濃。看曹瞞事業，雀臺夜月，建封氣概，燕子春風。叱吒生雷，肝腸似石，才到尊前都不同。人間世，只嬋娟一劍，磨盡英雄。半生書劍無功。漫贏得閒情如二公。向紫雲歌畔，玉舠最滿，紅桃笑裡，金錯長空。駝陌三年，牛腰幾束，半在蘭香巾笥中。君知否，是揚州景物，消得司封。
沁園春
作者：陳人傑
朝代：宋

太歲茫茫，猶有歸時，我胡不歸。為桂枝關約，十年闕下，梅花夢想，半夜天涯。婪尾三杯，膠牙一標，節物依然心事非。長安市，只喧喧簫鼓，催老男兒。篝燈自理征衣。正歷亂愁腸千萬絲。想椒盤寂寞，空傳舊頌，桃符冷落，誰撰新詩。世事乾忙，人生寡遂，何限春風拋路歧。身安處，且開眉一笑，何以家為。
沁園春
作者：陳人傑
朝代：宋

塞外江山，如此蕭條，可堪別離。縱虹橋煙浪，要君懷古，鳳城風雨，奈我相思。玉繭揮詩，金鯨瀉酒，件件清狂分付誰。長安市，有幾多心事，歲老相期。春風漸到梅枝。算我輩榮枯應似之。莫提攜劍鋏，悲歌一曲，摩挲髀肉，清淚雙垂。話到辛酸，居然慷慨，躍馬歲年心自知。君行矣，有廣平東閣，堪著男兒。
沁園春
作者：陳人傑
朝代：宋

南北戰爭，惟有西湖，長如太平。看高樓倚郭，雲邊矗棟，小亭連苑，波上飛甍。太守風流，遊人歡暢，氣象邇來都斬新。鞦韆外，剩釵駢玉燕，酒列金鯨。人生。樂事良辰。況鶯燕聲中長是晴。正風嘶寶馬，軟紅不動，煙分彩鷁，澄碧無聲。倚柳分題，藉花傳令，滿眼繁華無限情。誰知道，有種梅處士，貧裡看春。
沁園春
作者：陳人傑
朝代：宋

五彩雲中，群玉峰頭，是吾故鄉。為瑤池侍宴，偶違酒令，玉皇降敕，謫作詩狂。檜柏風姿，山林氣象，未到中年先老蒼。西湖路，盡留連光景，傲睨冰霜。東窗。翦燭焚香。剩滿引梅花進壽觴。夢群仙相慶，烹炮麟鳳，十洲同往，驂翳鸞凰。約向人間，盡償吟債，依舊乘風來帝旁。如今未，且百年管領，橘綠橙黃。
沁園春
作者：陳人傑
朝代：宋

世路如秋，萬里蕭條，君何所之。想鱸鄉煙水，尚堪垂釣，虎丘泉石，儘可題詩。橙弄霜黃，蘆飄雪白，何處西風無酒旗。經行地，有會心之事，好吐胸奇。一邱封了要離。問世上男兒今有誰。但一尊相屬，居然感慨，扁舟獨往，可是嶔崎。齊邸歌魚，揚州跨鶴，風味淺深君自知。匆匆去，算梅邊春動，又是歸期。
沁園春
作者：陳人傑
朝代：宋

不恨窮途，所恨吾生，不見古人。似道傍郭泰，品題季偉，舟中謝尚，賞認袁宏。又似元之，與蘇和仲，汲引孫子晁李秦。今安在，但高風凜凜，墳草青青。江東無我無卿。政自要胸中分渭涇。嘆今人榮貴，祗修邊幅，斯文寂寞，終欠宗盟。面蹉長江，目迷東野，卻笑韓公接後生。知音者，恨黃金難鑄，清淚如傾。
沁園春
作者：陳人傑
朝代：宋

日薄風獰，萬里空江，隱隱有聲。旋千旗萬棹，一時東指，青山斷處，白浪成層。漸近漸高，可驚可喜，欻作雪峰樓外橫。教人訝，是鯨掀鰲抃，蛟鬥龍爭。屬鏤忠恨騰騰。要句踐城臺都蕩平。奈岸身不動，潮頭自落，又如飛劍，斫倒鼉城。若到夜深，更和月看，組練分明十萬兵。尤奇特，有稼軒一曲，真野狐精。
沁園春
作者：陳人傑
朝代：宋

易得仲宣，難得世間，有劉景升。嘆男兒未到，鳴珂謁帝，此身那免，彈鋏依人。橘自盈洲，蕕難共器，一榻相看如越秦。元龍者，獨門前有客，胸次無塵。君今重蒞詩盟。載弄玉飛瓊車後行。過鴟夷西子，曾遊處所，水雲應喜，重見娉婷。張禹堂深，馬融帳暖，吟罷不妨絲竹聲。松江上，約扁舟棹雪，同看梅春。
沁園春
作者：陳人傑
朝代：宋

雲錦亭西，記與詩人，拍浮酒船。看洛川妃子，錦衾照水，漢皋遊女，玉佩搖煙。秋老芳心，波空豔質，惟見寒霜凋碧圓。爭知道，有西湖五月，長在尊前。素紈紅障相鮮。更澹靜一枝真葉仙。向風軒搖動，但無香耳，蓼叢掩映，自是天然。猊背生煙，蠟心吐月，贏得吳娃歌採蓮。陳公子，似日休鍾愛，興滿吟邊。
沁園春
作者：陳人傑
朝代：宋

道骨仙風，自天上來，月潭主人。把玉清寶印，按行川嶽，神霄鐵尺，鞭叱雷霆。雨部收晴，日君騰照，一寸靈章飛杳冥。幡旗外，覺陰風肅肅，奔走神兵。登壇瀝酒刑牲。有法饌如山飽萬靈。想乖龍驚起，碧潭無底，妖蟆戮盡，珪月長明。行比旌陽，功高李靖，玉府丹臺登姓名。平生志，合為霖為雨，大慰蒼生。
沁園春
作者：陳人傑
朝代：宋

過了梅花，縱有春風，不如早還。正燕泥日暖，草綿別路，鶯朝煙澹，柳拂徵鞍。黎嶺天高，建溪雷吼，歸好不知行路難。龜山下，漸青梅初熟，盧橘猶酸。名場老我閒關。分歲晚誅茅湖上山。嘆龍舒君去，尚留破硯，魚軒人老，長把連環。鏡影霜侵，衣痕塵暗，贏得狂名傳世間。君歸日，見家林舊竹，為報平安。
沁園春
作者：陳人傑
朝代：宋

誰使神州，百年陸沉，青氈未還。悵晨星殘月，北州豪傑，西風斜日，東帝江山。劉表坐談，深源輕進，機會失之彈指間。傷心事，是年年冰合，在在風寒。說和說戰都難。算未必江沱堪宴安。嘆封侯心在，鱣鯨失水，平戎策就，虎豹當關。渠自無謀，事猶可做，更剔殘燈抽劍看。麒麟閣，豈中興人物，不畫儒冠。
沁園春
作者：陳人傑
朝代：宋

詩不窮人，人道得詩，勝如得官。有山川草木，縱橫紙上，蟲魚鳥獸，飛動毫端。水到渠成，風來帆速，廿四中書考不難。惟詩也，是乾坤清氣，造物須慳。金張許史渾閒。未必有功名久後看。算南朝將相，到今幾姓，西湖名勝，只說孤山。象笏堆床，蟬冠滿座，無此新詩傳世間。杜陵老，向年時也自，井凍衣寒。
沁園春
作者：陳人傑
朝代：宋

記上層樓，與岳陽樓，釃酒賦詩。望長山遠水，荊州形勝，夕陽枯木，六代興衰。扶起仲謀，喚回玄德，笑殺景升豚犬兒。歸來也，對西湖嘆息，是夢耶非。諸君傅粉塗脂。問南北戰爭都不知。恨孤山霜重，梅凋老葉，平堤雨急，柳泣殘絲。玉壘勝煙，珠淮飛浪，萬里腥風吹鼓鼙。原夫輩，算事今如此，安用毛錐。
沁園春
作者：陳人傑
朝代：宋

落日都門，買得扁舟，乘興而東。正苕川半夜，月寒似水，蘋洲一路，秋老多風。攜妓溪山，尋春歲月，往事黃粱昨夢中。高樓上，問何人懷古，湖海元龍。諸君解後相逢。更休問奚奴金錯空。向瑣窗看鏡，鬢無霜白，玉舠揮酒，臉有潮紅。蓴美鱸肥，橙香蟹壯，風味不如歸興濃。明朝去，有西門一水，直與天通。
沁園春
作者：陳人傑
朝代：宋

萬法皆空，空即是空，佛安在哉。有云名妙淨，可遮熱惱，海名圓覺，堪洗塵埃。翠竹真如，黃花般若，心上種來心上開。教參熟，是菩提無樹，明鏡非臺。偷閒來此徘徊。把人世黃粱都喚回。算五陵豪客，百年榮貴，何如衲子，一缽生涯。俯仰溪山，婆娑松檜，兩腋清風茶一杯。拿舟去，更掃塵東壁，聊記曾來。
沁園春
作者：陳人傑
朝代：宋

草滿姑蘇，問訊夫差，今安在哉。望虎丘蒼莽，愁隨月上，蠡湖浩渺，興逐潮來。自古男兒，可人心事，惆悵要離招不回。離之後，似舞陽幾個，成甚人才。西風斜照徘徊。比舊日江南尤可哀。嘆茫茫馬腹，黃塵如許，紛紛牛背，青眼難開。應物香銷，樂天句杳，無限風情成死灰。都休問，向客邊解後，祗好拈杯。
沁園春
作者：陳人傑
朝代：宋

禁鼓蓬蓬，忙殺公侯，穴城影中。正花前豪士，宿酲未解，松間逋客，清夢才濃。龍尾危機，犀圍長物，何必飛書交子公。人間世，只閒之一字，受用無窮。主人窗戶玲瓏。悟富貴榮華回首空。向竹梧側畔，聚先秦錄，蘭蓀裡許，吟晚唐風。琴外鴻歸，棋邊鷺靜，天把一丘榮此翁。孫劉輩，枉百年爭戰，一昧雌雄。
沁園春
作者：陳人傑
朝代：宋

盡典春衣，換酒津亭，送君此行。嘆清朝有道，何曾逐客，有司議法，忍及書生。歸去來兮，噫其甚矣，見說江濤也不平。君之友，豈都無義士，剖膽相明。挑詩行李如冰。正趁得越山桃李春。把從前豪舉，著些老氣，不應造物，到底無情。雁蕩煙霞，鳳城風雨，兩地相思魂夢清。重來否，算海波未窄，猶可騎鯨。
沁園春
作者：陳人傑
朝代：宋

為問杜鵑，抵死催歸，汝胡不歸。似遼東白鶴，尚尋華表，海中玄鳥，猶記烏衣。吳蜀非遙，羽毛自好，合趁東風飛向西。何為者，卻身羈荒樹，血灑芳枝。興亡常事休悲。算人世榮華都幾時。看錦江好在，臥龍已矣，玉山無恙，躍馬何之。不解自寬，徒然相勸，我輩行藏君豈知。閩山路，待封侯事了，歸去非遲。
沁園春
作者：陳人傑
朝代：宋

此去長安，說似交遊，我來自東。向蒹葭極浦，吟篷泊雨，梧桐孤店，醉幘敧風。青市生涯，白洲活計，都在水鄉魚稻中。郵亭上，俯清流長嘯，驚起虯龍。霅山面面迎逢。便回首舊遊雲水空。有連天秋草，寒煙借碧，滿城霜葉，落照爭紅。六代蜂窠，七賢蝶夢，勾引客愁如酒濃。人間世，只醉鄉堪向，休問窮通。
沁園春
作者：陳人傑
朝代：宋

未省吾生，石室雲林，金門玉堂。但呂公來說，風神清怪，甘公來說，壽祿高強。果若人言，自應年少，曳紫鳴珂遊帝鄉。何為者，更風塵牢落，歧路回皇。替人縫嫁衣裳。奈未遇良媒空自傷。豈平生猶欠，陰功活蟻，從前未卜，吉地眠羊。歲晏何如，時來便做，但恐鬢毛容易霜。今休問，且揆予初度，滿引金觴。
沁園春
作者：陳人傑
朝代：宋

春為誰來，誰遣之歸，挽之不還。縱小桃穠李，大都寂寞，紫薇紅藥，未到闌珊。畢竟須歸，何妨小駐，容我一尊煙雨間。春無語，只遊絲舞蝶，懶上杯盤。故園。風物班班。奈聲利羈留身未閒。望歸鴻影盡，白雲萬里，啼鵑聲切，落日千山。春卻笑人，年來何事，要得一歸如許難。君知否，百八盤世路，盡在長安。
沁園春
作者：陳人傑
朝代：宋

春事方濃，寂寞此君，誰相品題。到僝桃僽李，鳩邊雨急，埋薇瘞藥，燕外泥肥。鳥影舒炎，黃埃漲暑，又過綠陰青子時。夫然後，向猷家載酒，詡室題詩。風標如此清奇。嘆世俗炎涼真可悲。看眼空凡木，雲霄直上，心交古幹，霜雪相依。彈壓溪山，留連風月，紅紫紛紛誰似之。人間世，這澹中風味，兒輩爭知。
南峰寺藍光軒懷吳直翁
作者：陳仁玉
朝代：宋

懷佳人兮山扃，躡煙霏兮步輕。
蹇獨立兮山上，空山無人兮寒松自聲。
懷佳人兮何許，白雲封關兮猿鶴看戶。
羌有懷兮曷愬，風虛徐兮簷鐸語。
遲佳人兮未來，聊逍遥兮容與。
水龍吟
作者：陳以莊
朝代：宋

晚來江闊潮平，越船吳榜催人去。稽山滴翠，胥濤濺恨，一襟離緒。訪柳章臺，問桃仙浦，物華如故。向秋娘渡口，泰娘橋畔，依稀是、相逢處。窈窕青門紫曲，蒨羅新、衣翻金縷，舊音恍記，輕攏慢拈，哀弦危柱。金屋難成，阿嬌已遠，不堪春暮。聽一聲杜宇，紅殷綠老，雨花風絮。
暮之春六章章五句·其一
作者：陳傅良
朝代：宋

暮之春兮物維其嘉，乾際兮坤涯。
母將雛兮彼實者華，魚在藻兮燕子還于故家，今者不樂兮云何。
暮之春六章章五句·其三
作者：陳傅良
朝代：宋

暮之春兮雍雍熙熙，堯裳兮舜衣。
五絃之琴兮一夔，曾不知結繩與秉鉞兮何時，瞻言千載兮忽焉其遠而。
暮之春六章章五句·其六
作者：陳傅良
朝代：宋

雲漢之章兮光燭天，朝宗兮列仙。
胡歸晚兮病骨拳然，與客歌商兮忘食與眠，點爾何如兮吾未知其孰賢。
暮之春六章章五句·其四
作者：陳傅良
朝代：宋

山有龜蒙兮水有沂，天未喪斯文兮在茲。
二三子兮皇皇欲何之，鼓瑟兮爲誰，捨此兮吾將安歸。
西廟招辭
作者：陳傅良
朝代：宋

君昔兮胡不去斯，君今兮胡不來斯。
文棟兮琱楣，峴山之麓兮江圻。
旨酒牲兮潔肥，皓遺老兮鬚眉。
坎擊鼓兮吹箎，君勿來兮遲遲。
山蜿蜿兮榕陰萎蕤，江水清夷兮無蛟與螭。
君之來兮可以娛嬉，君不共安兮誰與共危。
鳴玉兮衮衣，彼亦君兮一時。
莽中州兮爲夷，匪冢則廟兮牛羊纍纍。
尚我民兮有知，子子孫孫兮永依。
揆之兮以是非，君舍此兮安之。
田有畔兮澤有陂，桑稻兮誕彌，懷不報兮忸怩。
日早暮兮夜何其，猶容與兮誰須。
鄭自明哀詞
作者：陳傅良
朝代：宋

母曰余兒兮，吾莫知其何尤。
婦曰良人兮，吾曷爲罹此憂。
兄弟不以是咎兮，朋友稱其好脩。
恭不得其故兮，庸强名之曰命。
相彼下堂而貽戚兮，或結纓以順聽。
萬不同咸自取兮，曾二者孰失其正聲。
鬼神之所仇兮，人直躬焉是病。
胥屬鏤忽墮其前兮，屈魚腹以爲穽。
奇禍作於牖下兮，顧奚悲而宜慶。
嗟子何傷兮，獨余懷不能以自勝。
尚或相爾藐孤兮，天終焉其有定。
丁香結
作者：陳允平
朝代：宋

塵擁妝臺，翠閒歌扇，金井碧梧風隕。聽豆蟲聲小，伴寂寞、冷逼莓牆蒼潤。料淒涼宋玉，悲秋恨、此際怎忍。蓮塘風露，漸入粉豔，紅衣落盡。勾引。記舞歇弓彎，幾度柳圍花陣。酒薄愁濃，霞腮淚漬，月眉香暈。空對秦鏡尚缺，暗結迴腸寸。念纖腰柔弱，都為相如瘦損。
三犯渡江雲·渡江雲
作者：陳允平
朝代：宋

風流三徑遠，此君淡薄，誰與伴清足。歲寒人自得，傍石鋤雲，閒裡種蒼玉。琅玕翠立，愛細雨、疏煙初沐。春晝長，秋聲不斷，洗紅塵凡俗。高獨。虛心共許，淡節相期，幾人閒棋局。堪愛處，月明琴院，雪晴書屋。心盟更許青松結，笑四時、梅礬蘭菊。庭砌曉，東風旋添新綠。
丹鳳吟
作者：陳允平
朝代：宋

暗柳煙深何處，翡翠簾櫳，鴛鴦樓閣。芹泥融潤，飛燕競穿珠幕。鞦韆倦倚，還思少年，襪步塵輕，衫裁羅薄。陡頓芳心暗老，強理新妝，離思都佔眉角。過了幾番花信，曉來剗地寒意惡。可煞東風，甚把夭桃豔杏，故故凌鑠。傷春憔悴，淚矗粉腮香落。挑脫金寬雙玉腕，怕人猜偷握。漸芳草，恨畫闌、休傍著。
倦尋芳
作者：陳允平
朝代：宋

杏簷轉午。青漏沈沈，春夢無據。鳳錦龜紗，空閉酒塵香霧。流水行雲天四遠，玉簫聲斷人何處。倦尋芳，鎮情尖翠壓，強拈飛絮。記舊約、荼縻開後，屈指心期，數了還數。誤我憑闌，幾度片帆南浦。燕懶鶯慵春去也，落花猶是東風主。正銷凝，被愁鵑、又啼煙樹。
側犯
作者：陳允平
朝代：宋

晚涼倦浴，素妝薄試鉛華靚。凝定。似一朵芙蓉泛清鏡。輕紈笑自拈，撲蝶鴛鴦徑。嬌懶。金鳳嚲、斜敧翠蟬影。冰肌玉骨，襯體紅綃瑩。還暗省。記青青、雙鬢舊潘令。夢想鸞箏，後堂深靜。何日西風，碧梧金井。
八寶妝
作者：陳允平
朝代：宋

望遠秋平。初過雨、微茫水滿煙汀。亂葓疏柳，猶帶數點殘螢。待月重簾誰共倚，信鴻斷續兩三聲。夜如何，頓涼驟覺，紈扇無情。還思驂鶯素約，念鳳簫雁瑟，取次塵生。舊日潘郎，雙鬢半已星星。琴心錦意暗懶，又爭奈、西風吹恨醒。屏山冷，怕夢魂、飛度藍橋不成。
六醜
作者：陳允平
朝代：宋

自清明過了，漸柳底、鶯梭慵擲。萬紅御風，飄飄如附翼。錦繡陳跡。障地香塵暗，亂蜂似雨，漫冶遊南國。蘭襟縹緲辭湘澤。馬跡郊原，燕泥巷陌。傷春為花深惜。嘆芳菲薄倖，容易疏隔。庭閒人寂。空除芳草碧。夢裡驚春去，如瞬息。長安市上狂客。為桃源解佩，醉濃歡極。無心整、霧襟煙幘。驚回處，斷雨殘雲倦倚，畫闌干側。相思恨、暗度流汐。更杜鵑、院落黃昏近，誰禁受得。
四園竹
作者：陳允平
朝代：宋

昏昏瞑色，亂葉擁雲扉。渚蘭風潤，庭桂露涼，香動秋幃。獨向閒亭步月，闌干瘦倚，此情惟有天知。縱如其。黃花時節歸來，因循已誤心期。欲寫相思寄與，愁拂鸞箋。粉淚盈盈先滿紙。正寂寞，樓南雁過稀。
垂絲釣
作者：陳允平
朝代：宋

鬢蟬似羽。輕紈低映嬌嫵。憑闌看花，仰蜂粘絮。春未許。寶箏閒玉柱。東風暮。武陵溪上路。娉婷婀娜。劉郎依約曾遇。鴛儔鳳侶。重記相逢處。雲隔陽臺雨。花解語。舊夢還記否。
夜遊宮
作者：陳允平
朝代：宋

窄索樓兒傍水。漸秋到、漁村橘裡。薄倖江南倦遊子。恣輕狂，戀高陽，歌酒市。獨自簾兒底。香羅帶、翠閒金墜。為惱情懷怕拈起。對西風，搵啼紅，印窗紙。
夜遊宮
作者：陳允平
朝代：宋

愁厭眉峰成斂。幾回皺、落花鈿點。鏡裡芳容自羞見。又黃昏，聽南樓，度更箭。月引桐陰轉。珠簾動、影搖花亂。雁過西風楚天遠。待歸來，把愁眉，印郎面。
夜飛鵲·夜飛鵲慢
作者：陳允平
朝代：宋

秋江際天闊，風雨悽其。雲陰未放晴暉。歸鴉亂葉更蕭索，砧聲幾處寒衣。沙頭酒初熟，盡籬邊朱槿，竹外青旗。潮期尚晚，怕輕離、故故遲遲。何以醉中先別，容易為分襟，獨抱琴歸。回首征帆縹緲，津亭寂寞，衰草煙迷。虹收霽色，漸落霞孤鶩飛齊。更何時，重與論文渭北，翦燭窗西。
婆羅門引
作者：陳允平
朝代：宋

髻鬟對聳，萬松扶玉上青冥。西風共倚，煙南水北，石荒苔老，三十六梯平。愛翠尖如削，天外亭亭。高寒夢驚。是何夕墮雙星。無限蒼崖紫岫，誰拊稜層。薜蘿深處，算少年、遊屐幾番登。河漢近、疑在蓬瀛。
尉遲杯
作者：陳允平
朝代：宋

長亭路。望渭北、漠漠春天樹。殷勤別酒重斟，明日相思何處。晴絲揚暖，芳草外、斜陽自南浦。望孤帆、影接天涯，一江潮帶愁去。回首杜若汀州，嘆泛梗飄萍，乍散還聚。滿徑殘紅春歸後，猶自有、楊花亂舞。悵金徽、梁塵暗鎖，算誰是、知音堪共語。盡天涯、夢斷東風，彩雲鸞鳳無侶。
少年遊
作者：陳允平
朝代：宋

蘭屏香暖，松醪味滑，湖蟹薦香橙。雁宇秋高，鳳台人遠，明月自吹笙。輕寒翦翦生襟袖，銀漏漸催更。暗憶年時，桂風庭院，笑並玉肩行。
慶春宮·高陽臺
作者：陳允平
朝代：宋

孤鶩披霞，歸鞍卸日，晚香菊自寒城。虛館燈閒，征衫塵浣，夜深何處砧聲。亂蛩催怨，月明裡、依稀數星。雲山迢遞，猶誤歸期，方寸遍縈。秋風燕送鴻迎。最憐堤柳，白露先零。倦倚樓高，恨隨天遠，桂風和夢俱清。故人千里，記翦燭、西窗賦成。相如憔悴，宋玉淒涼，酒恨花情。
應天長
作者：陳允平
朝代：宋

流鶯喚夢，芳草帶愁，東風料峭寒色。又見杏漿餳粥，家家禁菸食。江湖幾年倦客。曾慣識、淒涼岑寂。苦吟瘦，蕭索詩腸，空愧郊籍。春事正溪山，柳霧花塵，深映翠蘿壁。更謝多情雙燕，歸來舊庭宅。情絲亂遊巷陌。悵容易、萬紅陳跡。酒旗直，綠水橋邊，猶記曾識。
掃花遊·掃地遊
作者：陳允平
朝代：宋

數峰蘸碧，記載酒甘園，柳塘花塢。最堪避暑。愛蓮香送晚，翠嬌紅嫵。欸乃菱歌乍起，蘭橈競舉。日斜處。望孤鶩斷霞，初下芳杜。遙想山寺古。看倒影金輪，溯光朱戶。瞑煙帶樹。有投林鷺宿，憑樓僧語。可惜流年，付與朝鐘暮鼓。漫凝佇。步長橋、月明歸去。
掃花遊·掃地遊
作者：陳允平
朝代：宋

蕙風揚暖，漸草色分吳，柳陰迷楚。寸心似縷。看窺簾燕妥，妒花蝶舞。翦翦愁紅，萬點輕飄淚雨。怕春去。問杜宇喚春，歸去何處。後期重細許。倩落絮飛煙，障春歸路。長亭別俎。對歌塵舞地，暗傷蠻素。算得相思，比著傷春又苦。正憑佇。聽斜陽、斷橋簫鼓。
晝錦堂
作者：陳允平
朝代：宋

上苑寒收，西塍雨歇，東風是處花柳。步錦籠紗，依舊五陵臺沼。繡簾珠箔金翠嫋，瑣窗雕檻青紅鬥。頻回首。茶灶酒壚，春時幾番攜手。知否。人漸老。嗟眼為花狂，肩為詩瘦。喚醒鄉心，無奈數聲啼鳥。秉燭清遊嫌夜短，採香新意輸年少。歸來好。皈趁故園池閣，綠陰芳草。
木蘭花慢
作者：陳允平
朝代：宋

愛吟休問瘦，為詩句、幾憑闌。有可畫亭臺，宜春帳箔，如寄身閒。胸中四時勝景，小蓬萊、幻出五雲間。一掬蘋香暗沼，半梢松影虛壇。相看。倦羽久知還。回首鷺盟寒。記步屧尋雲，呼燈聽雨，越嶺吳巒。幽情未應共懶，把周郎舊曲譜新翻。簾外垂楊自舞，為君時按弓彎。
木蘭花慢
作者：陳允平
朝代：宋

江南春信早，問誰是、百花魁。過攬桂褰蓉，紉蘭採菊，獨許寒梅。陽和漸回澗底，向水西、先放一枝開。瀟灑纖瓊瘦玉，化工月翦雲裁。詩催。付與雪襟懷。消得暗香來。算知心惟有，青松瘦竹，白石蒼苔。年年上林勝賞，拈清芳、蘸入紫金盃。須信和羹未晚，歲寒聊自徘徊。
木蘭花慢
作者：陳允平
朝代：宋

杜鵑聲漸老，過花信、幾番風。愛翠幄籠晴，文梭揚暖，闌檻青紅。新妝步搖未穩，捧心嬌、乍入館娃宮。消得金壺萬朵，護風簾幄重重。匆匆。少小憶相逢。詩鬢已成翁。且持杯秉燭，天香院落，同賞芳穠。花應怕春去早，盡遲遲、待取綠陰濃。拼卻花前醉也，夢隨蝴蝶西東。
水龍吟
作者：陳允平
朝代：宋

曉鶯啼醒春愁，粉香獨步千紅地。庭閒散縞，林空翦雪，鷗驚鶴避。妒月魂悽，行雲夢冷，溫柔鄉閉。漸黃昏院落，清明時候，東風裡、無情淚。織翠玲瓏葉底。倚闌人、玉龍休吹。殘妝微洗，芳心微露，昭陽睡起。恨結連環，舞停雙佩，水晶如意。倩蜂媒、聘取瓊花，細與向、尊前比。
水龍吟
作者：陳允平
朝代：宋

杜鵑啼老春愁，淚痕吹作胭脂雨。飛花亂點，東風枝上，紅翔翠翥。丹穴鳴初，碧梧棲未，淒涼山塢。悵瓊姬夢遠，玉簫聲斷，孤鸞影、對誰舞。林下風光自許。算何必、玉京瑤圃。闌干醉倚，游塵香散，芳菲無主。經院僧眠，月樓鍾靜，欲飛還駐。待青松、化盡蒼龍頭角，共乘雲去。
永遇樂
作者：陳允平
朝代：宋

玉腕籠寒，翠闌憑曉，鶯調新簧。暗水穿苔，遊絲度柳，人靜芳晝長。雲南歸雁，樓西飛燕，去來慣認炎涼。王孫遠，青青草色，幾回望斷柔腸。薔薇舊約，尊前一笑，等閒孤負年光。鬥草庭空，拋梭架冷，簾外風絮香。傷春情緒，惜花時候，日斜尚未成妝。聞嬉笑，誰家女伴，又還採桑。
法曲獻仙音
作者：陳允平
朝代：宋

油幕收塵。素紈招月，一枕蘋香微度。枕玉牙床，浣冰金斛，薰風夜涼窗戶。漸睡醒、明河暗，芭蕉幾聲雨。對誰語。念徽容已成憔悴，心期誤。歸計欲成又阻。寂寞燕樓空，想弓彎、眉黛慵嫵。淚墨愁箋，縱迴文，難寫情素。便山遙水邈，幾度夢魂飛去。
法曲獻仙音
作者：陳允平
朝代：宋

風籜晴暄，晝桐陰早，燕閣新香時度。沁月樓臺，帶山城郭，西湖翠嬌紅嫵。甚愛此閒中趣，尋盟舊鷗鷺。共容與。倚闌干、靜看飛絮。吟嘯裡，簾卷暖煙霽雨。向一碧波璃，幾東風、呼棹來去。秀玉芳蘭，伴絲簧、庭院笑語。漸梅霖清潤，喜近槐扉初暑。
清平樂
作者：陳允平
朝代：宋

鳳城春淺。寒壓花梢顫。有約不來樑上燕。十二繡簾空卷。去年共倚鞦韆。今年獨倚闌干。誤了海棠時候，不成直待花殘。
渡江雲
作者：陳允平
朝代：宋

三神山路杳，六鰲駕浪，幻境□西湖。水連天四遠，翠臺如鼎，簇簇小浮圖。煙沈霧迥，怪蜃樓、飛入清虛。秋夜長，一輪蟾素，漸漸出雲衢。遙看寒光金鏡，皓彩明璫，正人間三五。總輸與、鷗眠葑蓼，鷺立菰蒲。笙歌喚醒魚龍睡，向貝闕、爭取明珠。清夢斷，西風醉宿冰壺。
渡江雲
作者：陳允平
朝代：宋

桐花寒食近，青門紫陌，不禁綠楊煙。正長眉仙客，來向人間，聽鶴語溪泉。清和天氣，為栽培、種玉心田。鶯晝長，一尊芳酒，容與看芝山。庭閒。東風榆莢，夜雨苔痕，滿地欲流錢。愛牆陰、成蹊桃李，春自無言。殷勤曉鵲憑簷喜，丹鳳下、紅藥階前。蘭砌曉，香飄舞袖斕斒。
漢宮春
作者：陳允平
朝代：宋

簾卷蒼雲，愛初翔鳳尾，忽駕虯枝。青青歲寒自保，越樣清奇。參天溜雨，帶疏苔、密蘚芳蕤。天賦與，凌霜傲雪，臞然山澤風姿。他年楝梁共許，記雪山巫峽，曾賦新詩。庭前可人翠幄，蔥蒨煙霏。高標勁節，有青松、綠竹心知。來試倚，摩挲黛色，一尊相祝齊眉。
漢宮春
作者：陳允平
朝代：宋

開盡荼䕷，正桑雲麥浪，天氣如秋。南園露梢半坼，金粟絲頭。溫香傍酒，盡多嬌、不識春愁。鶯院悄，輕陰弄晚，何人堪伴清遊。偏愛紫蕤黃嫋，想金壺勝賞，依舊揚州。花前夜闌醉後，斜月當樓。翻階句好，記玄暉、此日風流。雙鬢改，一枝帽底，如今應為花羞。
漢宮春
作者：陳允平
朝代：宋

春滿芝田，正鶴飛空靄，龜引清漣。祥雲滿谷縹緲，非霧非煙。鶯花燕柳，佔年年、三月長安。天氣好，新聲暖響，東風十二雕闌。蔥蒨獸爐香嫋，映金貂玉佩，綠鬢朱顏。何妨買花載酒，日日湖邊。煙光萬頃，恁清閒、才是神仙。芳晝永，珠簾靜卷，悠然相對南山。
瑞鶴仙
作者：陳允平
朝代：宋

故廬元負郭。愛樹色參差，湖光渺漠。樓危萬山落。俯闌干十二，嚲簷飛角。花嬌柳弱。映輕黃、淺黛依約。與沙鷗、共結新盟，伴我醉眠醒酌。蕭散雲根石上，瀹茗松泉，注書芸閣。鶯窺燕幕。簷外竹、圃中藥。念耕煙釣雪，已成活計，一任風波自惡。但無心、萬事由天，夢中更樂。
瑞鶴仙
作者：陳允平
朝代：宋

燕歸簾半卷。正漏約瓊籤，笙調玉琯。蛾眉畫來淺。甚春衫懶試，夜燈慵翦。香溫夢暖。訴芳心、芭蕉未展。渺雙波、望極江空，二十四橋憑遍。蔥茜。銀屏綵鳳，霧帳金蟬，舊家坊院。煙花弄晚。芳草恨，斷魂遠。對東風無語，綠陰深處，時見飛紅數片。算多情、尚有黃鸝，向人睍睆。
瑞龍吟
作者：陳允平
朝代：宋

長安路。還是燕乳鶯嬌，度簾遷樹。層樓十二闌干，繡簾半卷，相思處處。漫憑佇。因念彩雲初到，瑣窗瓊戶。梨花猶卻春寒，翠羞粉怨，尊前解語。空有章臺煙柳，瘦纖仍似，宮腰飛舞。憔悴暗覺文園，雙鬢非故。閒拈斷葉，重託殷勤句。頻回首、河橋素約，津亭歸步。恨逐芳塵去。眩醉眼盡，遊絲亂緒。腸結愁千縷。深院靜，東風落紅如雨。畫屏夢繞，一篝香絮。
瑞龍吟
作者：陳允平
朝代：宋

雙溪墅。重見種玉鋤雲，採花研露。遙知綠野芳濃，錦堂燕子，迎門共舞。近前語。還問去年山館，舊經行處。西風鴻水邊上，驚千里苑，梅英乍吐。幾度月昏霜曉，望馳天北，驛傳湘渚。冷豔暗香春寒，剗地清苦。看看翠幄，青子江頭路。才收盡、蠻煙瘴雨，初回輕暑。便憶南園趣。喚人況有，多情杜宇。此計非遲暮。都付與、和羹功成歸去。海榴院落，長逢重午。
瑣窗寒
作者：陳允平
朝代：宋

禁燭飛煙，東風插柳，萬家千戶。梨花院落，數點弄晴纖雨。傍鞦韆、紅雲半溼，畫簾燕子商春語。數十年南北，西湖倦客，曲江行旅。日暮。花深處。對修竹彈棋，戲評格五。攜尊共約，詩酒雲朋月侶。念舊遊、九陌香塵，倡條冶葉還在否。踏青歸，醉宿蘭舟，枕藉黃金俎。
秋霽
作者：陳允平
朝代：宋

千頃玻璃，遠送目斜陽，漸下林闃。題葉人歸，採菱舟散，望中水天一色。碾空桂魄。玉繩低轉雲無跡。有素鷗，閒伴夜深，呼棹過環碧。相思萬里，頓隔嬋媛，幾回瓊臺，同駐鸞翼。對西風、恁誰問取，人間那得有今夕。應笑廣寒宮殿窄。露冷煙淡，還看數點殘星，兩行新雁，倚樓橫笛。
絳都春
作者：陳允平
朝代：宋

鞦韆倦倚，正海棠半坼，不耐春寒。殢雨弄晴，飛梭庭院繡簾閒。梅妝欲試芳情懶。翠顰愁入眉彎。霧蟬香冷，霞綃淚搵，恨襲湘蘭。悄悄池臺步晚。任紅薰杏靨，碧沁苔痕。燕子未來，東風無語又黃昏。琴心不度春雲遠。斷腸難託啼鵑。夜深猶倚，垂楊二十四闌。
綺寮怨
作者：陳允平
朝代：宋

滿院荼䕷開盡，杜鵑啼夢醒。記曉月、綠水橋邊，東風又、折柳旗亭。蒙茸輕煙草色，疏簾淨、亂織羅帶青。對一尊、別酒初斟，征衫上、點滴香淚盈。幾度恨沉斷雲，飛鸞何處，連環尚結雙瓊。一曲琵琶，湓江上、慣曾聽。依依翠屏香冷，聽夜雨、動離情。春深小樓，無心對錦瑟、空涕零。
綺羅香
作者：陳允平
朝代：宋

雁宇蒼寒，蛩疏翠冷，又是淒涼時候。小揭珠簾，夜潤唾花羅皺。饒曉鷺、獨立衰荷，溯歸燕、尚棲殘柳。想黃花，羞澀東籬，斷無新句到重九。孤檠清夢易覺，腸斷唐宮舊曲，聲迷官漏。滴入愁心，秋似玉樓人瘦。煙檻外、催落梧桐，帶西風、亂捎鴛甃。記畫簷，燈影沈沈，共裁春夜韭。
繞佛閣
作者：陳允平
朝代：宋

暮煙半斂。雲護澹月，斜照樓館。春夜偏短。一床耿耿，孤燈晃幃幔。玉壺漏滿。天外漸覺，歸雁聲遠。離思悽婉。重懷執手，東風翠蘋岸。料想鳳樓人，倦繡迴文停綵線。憔悴淚積，香銷嬌粉面。嘆暗老年光，隙駒流箭。夢中空見。漫惹起相思，芳意迷亂。錦箋重向紗窗展。
華胥引
作者：陳允平
朝代：宋

涵空斜照，掠水輕嵐，滿天紅葉。雁泊平蕪，鳧依亂荻聲唼唼。寂寞金井梧桐，漸轆轤伊軋。明月紗窗，夜寒孤枕應怯。吟老西風，笑衰髯、頓疏如鑷。錦箋勤重，頻剔蘭燈自閱。多謝征衫初寄，尚寶香薰篋。愁憶家山，夢魂飛度千疊。
蕙蘭芳引
作者：陳允平
朝代：宋

虹雨乍收，楚天霽、亂飛秋鶩。漸草色衰殘，牆外土花暗綠。故山鶴怨，流水自、菊籬茅屋。日暮詩吟就，澹墨閒題修竹。更憶飄蓬，霜綈風葛，幾度涼燠。嘆歸去來兮，何日甬東一曲。黃蘆滿望，白雲在目。但月明月長夜，伴人清獨。
蘭陵王
作者：陳允平
朝代：宋

楚天碧。秋晚塵清禁陌。朝雞靜，班退曉墀，回馬金門漏猶滴。千官佩如織。來作黃扉壽客。黑頭相，玉虹紫貂，親奉春慈拜南極。叢萱燕堂北。正靄護犀帷，香泛鮫額。瑤池女伴駐鸞翼。擁歌袖籠翠，舞韉鋪錦，屏開家慶怎畫得。想人在仙宅。今夕。是何夕。正月滿槐廳，涼透杶席。黃花滿地弄寒色。喜蛩雨初霽，雁風又息。龍樓宣勸，萬歲裡、宴太液。
西平樂慢·西平樂
作者：陳允平
朝代：宋

泛梗飄萍，入山登陸，迢遞霧迥煙賒。漠漠蒹葭，依依楊柳，天涯總是愁遮。嘆寂寞塵埃滿眼，夢逐孤雲縹緲，春潮帶雨，鷗迎遠漵，雁別平沙。寒食梨花素約，腸斷處，對景暗傷嗟。晚鐘煙寺，晨雞月店，徵褐蕭疏，破帽敧斜。憶幾度、微吟馬上，長嘯舟中，慣踏新豐巷陌，舊酒猶香，憔悴東風自歲華。重憶少年，櫻桃漸熟，松粉初黃，短楫歡呼，日日江南，煙村八九人家。
解語花
作者：陳允平
朝代：宋

鰲峰溯碧，貝闕緣雲，桂魄寒光射。鳳簷鴛瓦。星河際、縹緲繡簾高下。笙簫奏雅。愛雪柳、蛾兒笑把。瓊佩搖、珠翠盈盈，迤邐飄蘭麝。陸地金蓮照夜。富綺羅妝豔，春態容冶。籠紗鞍帕。香塵過、禁陌寶車驕馬。遊人靜也。東風裡、萬紅初謝。沉醉歸、殘角霜天，漸落梅聲罷。
解連環
作者：陳允平
朝代：宋

寸心誰託。望瀟湘暮碧，水遙雲邈。自繡帶、同翦合歡，奈鴛枕夢單，鳳幃寒薄。澹月梨花，別後伴、情懷蕭索。念傷春漸懶，病酒未忺，兩愁無藥。魂銷翠蘭紫若。任釵沉鬢影，香沁眉角。悵畫閣、塵滿妝臺，但玉佩依然，寶箏閒卻。舊約無憑，誤共賞、西園桃萼。正天涯、數聲杜宇，斷腸院落。
訴衷情
作者：陳允平
朝代：宋

嫩寒侵帳弄微霜。客淚不成行。料得黃花憔悴，何日賦歸裝。樓獨倚，漏聲長。暗情傷。淒涼況味，一半悲秋，一半思鄉。
訴衷情
作者：陳允平
朝代：宋

綠雲鳳髻不忺盤。情味勝思酸。曉色露桃煙杏，空照臉霞丹。花漸老，徑苔閒。錦斕斑。怨紅一葉，流水東風，好去人間。
謁金門
作者：陳允平
朝代：宋

風不定。吹漾一簾波影。歸燕無期春正永。海棠眠未醒。箏雁別來誰整。好夢不堪重省。閒看鴛鴦交素頸。憑闌襟袖冷。
謁金門
作者：陳允平
朝代：宋

春欲去。無計得留春住。縱著天涯渾柳絮。春歸還有路。恨煞多情杜宇。愁煞無情風雨。春自悠悠人自苦。鶯花誰是主。
謁金門
作者：陳允平
朝代：宋

春又晚。枝上綠深紅淺。燕語呢喃明似翦。採香人漸遠。草色池塘碧軟。絲竹誰家坊院。拂拂和風初著扇。蜂情愁不展。
過秦樓
作者：陳允平
朝代：宋

穀雨收寒，茶煙揚曉，又是牡丹時候。浮龜碧水，聽鶴丹山，彩屋幔亭依舊。和氣縹緲人間，滿谷紅雲，德星呈秀。向東風種就，一亭蘭茁，玉香初茂。遙想曲度嬌鶯，舞低輕燕，二十四簾芳晝。清溪九曲，上已風光，觴詠似山陰否。翠閣凝清，正宜瀹茗銀罌，熨香金斗。看雙鸞飛下，長生殿裡，賜薔薇酒。
過秦樓
作者：陳允平
朝代：宋

翠約蘋香。綠摶槐陰，隔水晚蟬聲斷。壺冰避暖，釧玉敧涼，倦暑懶拈歌扇。雲浪縹緲魚鱗，新月開弦，落星沉箭。恨經年閒闊，柔箋空寄，夢隨天遠。憔悴損、臂薄煙綃，腰寬霞縷，錦瑟暗塵侵染。韓香猶在，秦鏡空圓。薄倖舊盟俱變。虛蠹春華，為誰容改芳徽，魂飛嬌倩。憑危樓望斷，江外青山亂點。
過秦樓
作者：陳允平
朝代：宋

倦聽蛩砧，初拋紈扇，隔浦亂鍾催晚。湘蒲簟冷，楚竹簾稀，窗下乍聞裁翦。倦柳梳煙，枯蓮蘸水，芙蓉翠深紅淺。對半床燈火，虛堂悽寂，近書思遍。夜漏永、玉宇塵收，銀河光爛。夢斷楚天空遠。婆娑月樹，縹緲仙香，身在廣寒宮殿。無奈離愁亂織，籍酒銷磨，倩花排遣。漸江空霜曉，黃蘆漠漠，一聲來雁。
還京樂
作者：陳允平
朝代：宋

綵鸞去，適怨清和，錦瑟誰共理。奈春光漸老，萬金難買，榆錢空費。岸草煙無際。落花滿地芳塵委。翠袖裡，紅粉濺濺，東風吹淚。任鴛幃底。寶香寒、金獸慵燻繡被，依依離別意味。瓊釵暗畫心期。倩啼鵑、為催行李。黯銷魂，但夢逐巫山，情牽渭水。待得歸來後，燈前深訴憔悴。
醉蓬萊
作者：陳允平
朝代：宋

正槐龍欲老，影動朱門，薰風簾卷。竹外人清，聽秋聲將轉。夢草池塘，種蘭庭砌，爽氣生葵扇。香染黃扉，律調翠簡，賞音清宴。因念南陽，碧幢煙靜，綸玉宣頻，轡絲催遣。帶錫犀虹，寵下甘泉殿。笑指蓬萊，畫舸東去，向五雲蔥茜。騎竹歡迎，賀家湖上，綠香紅茜。
長相思
作者：陳允平
朝代：宋

風蕭蕭。雨騷騷。風雨蕭騷梧葉飄。瀟湘江畔樓。雲迢迢。水遙遙。雲水迢遙天盡頭。相思心上秋。
隔浦蓮近拍
作者：陳允平
朝代：宋

鉛霜初褪鳳葆。碧旆侵雲窈。萬綠傷春遠，林幽樂、多禽鳥。斜陽堤畔草。游魚鬧。暗水流萍沼。翠鈿小。涼亭醉倚，接羅巾、任敧倒。月明庭樹，夜半鵲飛驚曉。隔岸蘋鄉夢漸到。吹覺。一襟風露塵表。
風流子
作者：陳允平
朝代：宋

闌干休去倚，長亭外、菸草帶愁歸。正曉陰簾幕，綺羅清潤，西風環佩，金玉參差。深院悄，亂蟬嘶夏木，雙燕別春泥。滿地殘花，蝶圓涼夢，半亭落葉，蛩感秋悲。蘭屏餘香在，銷魂處、憔悴瘦不勝衣。誰念鳳樓當日，星約雲期。悵倦理鸞箏，朱弦空暗，強臨鴛鏡，錦帶閒垂。別後兩峰眉恨，千里心知。
風流子
作者：陳允平
朝代：宋

殘夢繞林塘。詩添瘦、瘦不似東陽。正流水蕩紅，暗通幽徑，嫩篁翻翠，斜映回牆。對握寶箏低度曲，銷蠟靚新簧。鶯懶晝長，燕閒人倦，乍親花簟，慵引壺觴。簾櫳深深地，歌塵靜、芳草自碧空廂。十二畫橋，一堤煙樹成行。向杜鵑聲裡，綠楊庭院，共尋紅豆，同結丁香。春已無多，祗愁風雨相妨。
鳳來朝
作者：陳允平
朝代：宋

百媚春風面。鳳簫催、綠麼舞遍。玉鸞釵、半溜烏雲亂。悄疑是、夢中見。曲嘆弓彎袖斂。繡芙蓉、香塵未斷。買一笑、千金拼。共醉倚、畫屏暖。
黃鶯兒
作者：陳允平
朝代：宋

六波煙黛浮空遠，南陌嚶嚶，喬木初遷，紗窗無眠，畫闌憑曉。看並宿暗黃深，織霧金梭小。那人攜酒聽時，料把春來，詩夢驚覺。飛繞。翠接斷橋雲，綠漾新堤草。數聲嬌囀，婉娩如愁，調簧弄歌尖巧。隨燕啅軟塵低，蝶妥遊絲嫋。最憐舞絮飛花，喚卻東風老。
點絳唇
作者：陳允平
朝代：宋

鶯語愁春，海棠風裡胭脂雨。酒懷慵舉。閒撲亭前絮。漠漠斜陽，截斷愁來路。憑闌佇。滿懷離苦。分付樓南鼓。
點絳唇
作者：陳允平
朝代：宋

眉葉顰愁，淚痕紅透蘭襟潤。雁聲將近。須帶平安信。獨倚江樓，落葉風成陣。情懷悶。蝶隨蜂趁。滿地黃花恨。
點絳唇
作者：陳允平
朝代：宋

別後長亭，翠蕪寂寞分襟地。雁書空寄。歸夢頻東里。一曲秋風，寫盡淵明意。凝情際。雨襟煙袂。都是黃花淚。
點絳唇
作者：陳允平
朝代：宋

分袂情懷，快風一箭輕帆舉。暮煙雲浦。芳草斜陽路。輸與閒鷗，朝暮潮來去。空凝佇。小橋樊素。金屋春深處。
齊天樂
作者：陳允平
朝代：宋

赤闌橋畔斜陽外，臨江暮山凝紫。戲鼓才停，漁榔乍歇，一片芙蓉秋水。餘霞散綺。正銀鑰停關，畫船催艤。魚板敲殘，數聲初入萬松裡。坡翁詩夢未老，翠微樓上月，曾共誰倚。御苑煙花，宮斜露草，幾度西風彈指。黃昏盡也，有眠月閒僧，醉香遊子。鷲嶺啼猿，喚人吟思起。
齊天樂
作者：陳允平
朝代：宋

湖光祗在闌干外，憑虛遠迷三楚。舊柳猶青，平蕪自碧，幾度朝昏煙雨。天涯倦旅。愛小卻遊鞭，共揮談塵。頓覺塵清，宦情高下等風絮。芝山蒼翠縹緲，黯然仙夢杳，吟思飛去。故國樓臺，斜陽巷陌，回首白雲何處。無心訪古。對雙塔棲鴉，半汀歸鷺。立盡荷香，月明人笑語。
齊天樂
作者：陳允平
朝代：宋

客愁都在斜陽外，憑闌桂香吹晚。亂葉蟬哀，寒汀鷺泊，離緒並刀難翦。牙屏半掩。漸塵撲冰紈，浪收雲簟。露入征衣，滿襟秋思付詩卷。遠思前度問酒，鳳樓人共倚，歸興無限。雁影亭皋，蛩聲院落，雙闕明河光轉。田園夢遠。嘆籬菊初黃，澗蓴堪薦。拄笏西風，四山煙翠斂。
清平樂
作者：陳克
朝代：宋

枕邊清血。夢好離腸切。笑倚柳條同挽結。滿眼河橋煙月。鶯啼新曉璁瓏。羅窗寂寞春空。只許夢魂相近，此生枉是相逢。
臨江仙
作者：陳克
朝代：宋

老屋風悲脫葉，枯城月破浮煙。誰人慘慘把憂端。蠻歌犯星起，重覺在天邊。秋色巧摧愁鬢，夜寒偏著詩肩。不知桂影為誰圓。何須照床裡，終是一人眠。
臨江仙
作者：陳克
朝代：宋

枕帳依依殘夢，齋房忽忽餘酲。薄衣團扇繞階行。曲闌幽樹，看得綠成陰。簷雨為誰凝咽，林花似我飄零。微吟休作斷腸聲。流鶯百囀，解道此時情。
謁金門
作者：陳克
朝代：宋

春漏促。誰見兩人心曲。罨畫屏風銀蠟燭。淚珠紅蔌蔌。懊惱歡娛不足。只許夢中相逐。今夜月明何處宿。畫橋春水綠。
謁金門
作者：陳克
朝代：宋

春寂寂。綠暗溪南溪北。溪水沈沈天一色。鳥飛春樹黑。腸斷小樓吹笛，醉裡看朱成碧。愁滿眼前遮不得。可憐雙鬢白。
謁金門
作者：陳克
朝代：宋

愁脈脈。目斷江南江北。煙樹重重芳信隔。小樓山幾尺。細草孤雲斜日。一向弄晴天色。簾外落花飛不得。東風無氣力。
謁金門
作者：陳克
朝代：宋

春草碧。憶著去年寒食。白紵紅裙香□□，折花鬧調客。好在江南江北。燕子不傳訊息。醉眼騰騰羞面赤。斷腸儂記得。
謁金門
作者：陳克
朝代：宋

柳絲碧。柳下人家寒食。鶯語匆匆花寂寂。玉階春蘚溼。閒憑薰籠無力。心事有誰知得。檀炷繞窗燈背壁。畫簷殘雨滴。
謁金門
作者：陳克
朝代：宋

花滿院。飛去飛來雙燕。紅雨入簾寒不卷。曉屏山六扇。翠袖玉笙悽斷。脈脈兩娥愁淺。訊息不知郎近遠。一春長夢見。
謁金門
作者：陳克
朝代：宋

羅帳薄。縹緲綺疏飛閣。紅地團花金解絡。香囊垂四角。盡日春風簾幕。誰見綠屏纖弱。雲壓枕函釵自落。無端春夢惡。
謁金門
作者：陳克
朝代：宋

深院靜。塵暗曲房淒冷。黃葉滿階風不定。無端吹酒醒。露溼小園幽徑。悄悄啼姑相應。半被餘燻殘燭影。夜長人獨冷。
點絳唇
作者：陳克
朝代：宋

曲陌春風，誰家姊妹同牆看。映花烘暖。困入茸茸眼。細馬輕衫，倚醉偷回面。垂楊轉。墜鞭揮扇。白地肝腸斷。
沁園春
作者：陳坦之
朝代：宋

睡起聞鶯，捲簾微雨，黃昏遞愁。正青翰音斷，離懷幾摺，碧雲暮合，千里雙眸。思發花前，人歸雁後，誤記歸帆天際舟。渾無據，但餘香繞夢，頻到西樓。風流。翻是花讐。謾長遣眉山翠不流。想哀箏繞指，鴻移鳳咽，殘燈背泣，玉沁春柔。夜月精神，朝陽微豔，何處瑤臺輕駐留。愁無際，被東風吹去，綠黯芳洲。
謁金門
作者：陳坦之
朝代：宋

歸未卜。頻倒金彄纖玉。明月綃窗停剪燭。搦愁題蠹綠。秋水娟娟魚目。腰素幾分銷縮。接得雲箋無意讀。雕鞍何處宿。
草堂寺詩
作者：陳堯咨
朝代：宋

□□□跡□禪關，□殿清虛檜影間。
客□□臨來此境，僧□興廢指前山。
醉聞溪溜吟懷□，坐對嵐峰世慮閑。
他日功成重遊賞，煙霞風物異塵寰。
滿江紅
作者：陳塏
朝代：宋

萬里長江，天與限、東南吳楚。何人者，提英□□，指鞭欲渡。孟德舳艫煙赤壁，佛狸心膽寒瓜步。問波濤、說盡幾英雄，今猶古。中原地，紛（下缺）。
沁園春
作者：陳士豪
朝代：宋

把酒西湖，問梅一笑，為誰試花。有淡庵人品，精忠許國，文昌地位，清白傳家。鸞檢封芝，麟符剖竹，立馬嘶風催戍瓜。從今好，聽夜郎江上，譙鼓喧歈。雌堂玉暖吳娃。向燕寢香中早放衙。但一麾十里，風清畫戟，五溪六詔、雲擁高牙。褒璽疏榮，鋒車趣召，萬壽杯中色翠霞。何須更，問武陵玉屑，勾漏丹砂。
渡江雲
作者：陳夢協
朝代：宋

瑞雲濃，縹緲弦月當庭，天香滿院。玉女傳言，把真珠簾卷。擁鵲橋仙，引江城子，醉蓬萊宴。吹紫玉簫，唱黃金縷，按拍聲聲慢。晝錦堂前，傾杯為壽，祝快活年，應天長遠。喜似孃兒，解稱人心願。夢蘭蕙芳，種宜男草，丹鳳吟非晚。更步蟾宮，宴瓊林日，漢宮春暖。
西湖歌
作者：陳宓
朝代：宋

夫君之遊兮，嫣荷爲之笑迎。
夫君之歸兮，白鷺爲之致情。
嗟此湖幾千百年兮，曷嘗遇夫夫君之清。
人如玉兮水如鏡，雨如珠兮山如屏，我爲此歌兮不知誰爲之聲。
抑天籟之自鳴，抑性情之自生。
風卷其紙，陶然忘形。
贊勉齋黄先生像
作者：陳宓
朝代：宋

貌之癯有顔之樂，氣之剛得軻之養。
以身任道，老而益壯。
仰止朱門，孰出其上。
少年遊
作者：陳師道
朝代：宋

御園果子壓枝繁。看看分摘無緣。團沙弄雪，勞心費手，不肯暫時圓。賽神舊願心兒有，終了待、幾時還。芍藥梢頭，紅紅白白，一種幾千般。
木蘭花減字·減字木蘭花
作者：陳師道
朝代：宋

娉娉嫋嫋。芍藥枝頭紅玉小。舞袖遲遲。心到郎邊客已知。當筵舉酒。勸我尊前松柏壽。莫莫休休。白髮簪花我自羞。
木蘭花減字·減字木蘭花
作者：陳師道
朝代：宋

勻紅點翠。取次梳妝誰得似。風柳腰肢。盡日纖柔屬阿誰。嬌嬌小小。卻是尋春人較老。著便休痴。付與風流幕下兒。
木蘭花減字·減字木蘭花
作者：陳師道
朝代：宋

今年百五。風日清明塵不舉。紫袖紅陳。三節煙花次第春。來輿去馬。千念一空春事謝。白下門東。誰見初楊弄晚風。
木蘭花減字·減字木蘭花
作者：陳師道
朝代：宋

娉婷娜嫋。紅落東風青子小。妙舞逶迤。拍誤周郎卻未知。花前月底。誰喚分司狂御史。欲語還休。喚不回頭莫著羞。
木蘭花減字·減字木蘭花
作者：陳師道
朝代：宋

清愁疊積。更莫遲留春酒逼。吹面和風。梅信新來一線通。危樓曉望。雪滿群山開畫障。目斷瑤川。同憑闌干意幾般。
洛陽春·一落縈
作者：陳師道
朝代：宋

酒到橫波嬌滿。和香噴面。攀花落雨祝東風，誚不借、周郎便。背立腰肢挪拈。更須回盼。多生不作好因緣，甚只向、尊前見。
洛陽春·一落縈
作者：陳師道
朝代：宋

素手拈花纖軟。生香相亂。卻須詩力與丹青，恐俗手、難成染。一顧教人微倩。那堪親見。不辭紫袖拂清塵，也要識、春風面。
清平樂
作者：陳師道
朝代：宋

重重疊疊。娜娜裙千襵。時樣官黃香百葉。一歲相逢兩節。曲闌繞遍芳叢。一枝作意妍穠。折得有誰相憶，卻須還與秋風。
清平樂
作者：陳師道
朝代：宋

藏藏摸摸。好事爭如莫。背後尋思渾是錯。猛與將來放著。吹花捲絮無蹤。晚妝知為誰紅。夢斷陽臺雲雨，世間不要春風。
清平樂
作者：陳師道
朝代：宋

秋光燭地。簾幕生秋意。露葉翻風驚鵲墜。暗落青林紅子。微行聲斷長廊。燻爐衾換生香。滅燭卻延明月，攬衣先怯微涼。
清平樂
作者：陳師道
朝代：宋

休休莫莫。更莫思量著。記著不如渾忘著。百種尋思枉卻。繡囊錦帳吹香。雄蜂雌蝶難雙。眉上放開春色，眼前憐取新郎。
清平樂
作者：陳師道
朝代：宋

秋聲隱地。葉葉無留意。冰簟流光團扇墜。驚起雙棲燕子。夜堂簾合迴廊。風幃吹亂凝香。臥看一庭名月，曉衾不耐初涼。
臨江仙
作者：陳師道
朝代：宋

曲巷斜街信馬，小橋流水誰家。淺衫深袖倚門斜。只緣些子意，消得百般誇。粉面初生明月，酒容欲退朝霞。春風還解染霜華。肯持鴛綺被，來伴杜家花。
鷙鵲詩
作者：陳師道
朝代：宋

若奚不鸇，吾知避而遷。
汝胡不貍，吾知遠而馳。
宵邇吾巢，晨並吾枝。
懷毒妊凶，初不汝期。
莽莽拳拳，甫笑嬉嬉。
情貌深厚，孰從而追。
沁園春
作者：陳彥章妻
朝代：宋

記得爺爺，說與奴奴，陳郎俊哉。笑世人無眼，老夫得法，官人易聘，國士難媒。印信乘龍，夤綠葉鳳，選似揚鞭選得來。果然是，西雍人物，京樣官坯。送郎上馬三杯。莫把離愁惱別懷。那孤燈只硯，郎君珍重，離愁別恨，奴自推排。白髮夫妻，青衫事業，兩句微吟當折梅。彥章去，早歸則個，免待相催。
惜餘春慢·選冠子
作者：陳德武
朝代：宋

不語佳人，多才名友，天遣伴吾幽獨。令姿潘岳，太素何郎，爭似一叢紅玉。誰為織雲錦裳，天孫巧處，暗空機軸。別離間、陡覺春風一度，電光驚目。因念著、舊日歡娛，清平歌曲。板按玉人橫竹。金盆月落，銀燭紗籠，一刻千金難贖。微醉欲醒未醒，聲聲喚起，睡何時足。待移根、與賦歸來，敢比淵明松菊。
惜餘春慢·選冠子
作者：陳德武
朝代：宋

闌葺疏蘆，簾編小葦，好個清幽公館。栽槐夾道，種菊盈軒，景物便堪詠玩。門外一番雨餘，嫩綠緣枝，淺清清眼。悄無人，一枕新涼睡覺，燕泥香暖。驀地裡、對景傷懷，思量無限。回首故園春遠。松期竹待，壑誚林嘲，苦被浮名牽絆。一種思情最長，萬疊江山，怎生遮斷。向北堂見了，忘憂萱草，此心方滿。
慶春宮·高陽臺
作者：陳德武
朝代：宋

風送深冬，雪消殘臘，天時人事相催。堂北迎萱，水東問柳，阿誰報道春回。土牛裝罷，候葭琯、先飛律灰。宜春寶字，是處人家，羅綺筵開。三年客裡情懷。千里親闈，一寸靈臺。彩燕金釵，青絲生菜，還思纖手安排。韶光是也，可人的、如今再來。介他眉壽，但願年年，春酒盈杯。
憶秦娥
作者：陳德武
朝代：宋

疏簾揭。雲端仰見娟娟月。娟娟月。不應何恨，照人離別。閉門獨睡空愁絕。姮娥夢裡低低說。低低說。悲歡離合，陰晴圓缺。
望遠行
作者：陳德武
朝代：宋

城頭初鼓，天街上、漸漸行人聲悄。半窗風月，一枕新涼，睡熟不知天曉。最是家山千里，遠勞歸夢，待說離情難覺。覺來時，簾外數聲啼鳥。誰道。為甚新來消瘦，底事懨懨煩惱。不是悲花，非幹病酒，有個離腸難掃。悵望江南，天際白雲飛處，念我高堂人老。寸草心，朝夕怎寬懷抱。
木蘭花慢
作者：陳德武
朝代：宋

值昇平海宇，又春色、與俱還。向楊柳樓臺，海棠庭院，紅藥闌干。可人好風良月，都收拾入錦囊間。心事已超塵外，天公分付人間。世途陸海擁波瀾。回首夢中看。想酒醒羅浮，雲空巫峽，飯熟邯鄲。從茲破琴煮鶴，猗闌不用對人彈。粗足少遊衣食，何妨司馬江山。
木蘭花慢
作者：陳德武
朝代：宋

一春看又盡，問何日、是歸年。望五嶺重關，九嶷疊翠，滿目藩垣。蒼梧幾時艤棹，許論文、高議仰英賢。夜立殘花影月，朝盼盡柳陰船。天台山水世間研。天老赤城連。好收拾蘭莊，白雲深處，詠卜居篇。重尋舊遊鶯燕，恐無心、待雁夕陽邊。聲跡今猶密邇，鸞箋莫厭頻傳。
木蘭花慢
作者：陳德武
朝代：宋

對江雲日暮，又那更、夜如年。見霜滿晴空，山銜星斗，月掛城垣。知心故人間阻，幾何時、尊酒會多賢。冷落巴山夜雨，淒涼剡水寒船。孱容羞睹鏡中研。遠水與天連。怪夢有餘甜，酒無好味，詩不成篇。刀圭解生毛羽，向晨風、飛傍彩雲邊。報道東君到也，一枝春信先傳。
木蘭花慢
作者：陳德武
朝代：宋

自東君別後，對花柳、愈無聊。但旅寓年年，夢添夜夜，飯減朝朝。應憐此情何似，卻梅天、風雨正瀟瀟。奩玉有誰暖眼，帶圍漫自松腰。深沈庭院好香燒。水遠玉人遙。念信阻鸞箋，調空綠綺，字滿鮫綃。東君也知人意，幾黃昏、天際送蘭橈。錦荔堂前載酒，梧桐月下吹簫。
木蘭花慢
作者：陳德武
朝代：宋

自淮陽別後，一回首、又窮年。嘆蓬逐旋飈，葉隨流水，星散維垣。南來忽聞歸興，豈蒼天、故意要儲賢。雲慢凌司馬賦，風偏動季鷹船。梅窗夜月見修妍。駿轡憶連錢。命畫槳溪流，籃輿山郭，囊錦詩篇。休辭歲寒遠道，對松篁、莫慰寂寥邊。塵榻誰為我下，酒杯惟待君傳。
水龍吟
作者：陳德武
朝代：宋

東南第一名州，西湖自古多佳麗。臨堤臺榭，畫船樓閣，遊人歌吹。十里荷花，三秋桂子，四山晴翠。使百年南渡，一時豪傑，都忘卻、平生志。可惜天旋時異。藉何人、雪當年恥。登臨形勝，感傷今古，發揮英氣。力士推山，天吳移水，作農桑地。借錢塘潮汐，為君洗盡，嶽將軍淚。
水龍吟
作者：陳德武
朝代：宋

花驄柳外頻嘶，使君底事拼人去。圮橋風月，睢陵桃李，幾回良遇。我待君來，他催君去，誰留君住。想尊空北海，詩成東閣，這都是、歡娛處。寶月才圓又缺，況人生、會難離易。馭風無計，縮地無術，問天無語。枯海為爐，赭山為炭，盡燒愁緒。把一心天地，一家南北，此身堪寄。
水龍吟
作者：陳德武
朝代：宋

問津揚子江頭，滔滔潮汐東流去。六朝文物，千年陳跡，幾更烏兔。天限東南，水流今古，地分吳楚。喜壯遊千里，桑弧蓬矢，功名事、儒生語。翹首石頭城北，簇樓臺、遠連芳樹。雪銷天氣，澄江如練，碧峰無數。銀甕春回，金山鍾曉，夢閒鷗鷺。早歸來，盡日風平人靜，孤舟橫渡。
水龍吟
作者：陳德武
朝代：宋

驛樓歲暮蕭條，小桃何事迎人笑。無言如訴，命暌王母，信沈青鳥。靨瘦繁霜，脂銷零雨，夢寒清曉。自劉郎去後，天台路隔，知孤負、春多少。今日玉驄來到。喜相逢、菱花孤照。清幽誰伴，黃花告謝，芙蓉雲老。早趁東風，移根換葉，脫身池沼。卜佳期，前度琴心一曲，作相思調。
沁園春
作者：陳德武
朝代：宋

飛雨一番，杜宇數聲，東君又回。對花垂粉淚，舟移洛甫，柳眉顰黛，馬走章臺。南架海棠，北窗紅藥，都是當年手自裁。傷離別，想今朝去也，明日重來。軒車且莫相催。待細把衷腸訴此懷。這畫闌六曲，懶和月倚，朱簾十二，不與風開。青杏園林，朱櫻酪酒，爭似和羹雪後梅。那時節，好都將心事，分付多才。
沁園春
作者：陳德武
朝代：宋

冬夜如年，客枕無眠，怎到天明。待數殘二十五、寒更點，聽餘一百八、曉鐘聲。雨卻敲篷，灘頭激纜，總與離人訴不平。遍聞得，我浚深恨海，砌起愁城。問君何事牽縈。想最苦人間是別情。念千山萬水，沈魚阻雁，一身兩地，煼燕煎鶯。繡枕痕多，錦衾香冷，意有巫山夢不成。怎撇下，這兩字相思，萬里虛名。
清平樂
作者：陳德武
朝代：宋

黃梅雨住。青草池塘暮。輕許天然樂兩部。遙想周郎不顧。生憎利口喃喃。憑誰井塞泥緘。最是玉人枕上，幾回夢斷江南。
清平樂
作者：陳德武
朝代：宋

隨風情性。聚散元無定。雨過黃昏收拾盡。送出月明花影。誰言出岫無心。騰騰飛上巫岑。夢斷不知何處，玉人鬢上斜簪。
清平樂
作者：陳德武
朝代：宋

輕姿傅粉。學得偷香俊。百紫千紅人未問。先與芳心折損。一生天賦風流。不知節去蜂愁。堪笑莊周老子，將身夢裡追遊。
清平樂
作者：陳德武
朝代：宋

星星散散。繞地無人管。一點寒光雖有爛。飛不到河西畔。畫堂花暗銀釭。井闌添個雙雙。欲照相思兩字，藉風扶過虛窗。
清平樂
作者：陳德武
朝代：宋

嬌聲嬌語。卻似深閨女。三疊琴心音一縷。躲在綠陰深處。此音寧與人知。此身不與人欺。薄暮背將斜月，噤聲飛上高枝。
清平樂
作者：陳德武
朝代：宋

娥眉淡佇。未約心先許。坐待不來來又去。直到碧窗深處。雨雲偏妒妖嬌。幾孤三五良宵。要見殘妝新畫，多應暮暮朝朝。
清平樂
作者：陳德武
朝代：宋

天孫自織。經緯天南北。明月樓臺高百尺。玉手昔曾親摘。種榆人去何年。乘槎偶認張騫。報道秋期近也，好將巧思相傳。
清平樂
作者：陳德武
朝代：宋

啾啾唧唧。夜夜鳴東壁。如訴如歌如涕泣。亂我離懷似織。畫堂簾幕沈深。美人睡穩香衾。懶婦知眠到曉，爾蟲枉自勞心。
清平樂
作者：陳德武
朝代：宋

呼來吸去。畢竟為誰主。軟力慢扶花柳舞。禁不住顛狂處。等閒天易涼炎。每教人愛人嫌。最是相思病起，呼兒緊下珠簾。
清平樂
作者：陳德武
朝代：宋

三三兩兩。夜夜教人想。偷入霜綃斜隙帳。直到珊瑚枕上。玉人夢繞江南。輸他一餉肥甘。莫恨我心兒毒，只因你口兒饞。
清平樂
作者：陳德武
朝代：宋

絲絲線線。惹起雲根燕。萬里江山春欲遍。多在梨花庭院。經旬一見通宵。恍如身在藍橋。記與巫山神女，不禁暮暮朝朝。
百字謠·念奴嬌
作者：陳德武
朝代：宋

古今明月，魄生明後，積漸圓還缺。秋解傷神春最好，衾枕幾番鋪設。十二瑤臺，千金一刻，橫竹休吹徹。繡簾高揭，戒他莫把燈爇。夜久誰共嬋娟，掩孤幃睡去，此情尤切。夢駕綵鸞何處覓，飛上玉樓瓊闕。舞按霓裳，歌揚紅豆，高處風光別。鳥聲驚覺，衝冠怒豎吾發。
百字謠·念奴嬌
作者：陳德武
朝代：宋

惜花心事，不由人、蝴蝶夢魂先覺。剛納繡鞋行掠鬢，仰見鬥橫林杪。昨日深紅，今朝輕白，顏色殊昏曉。此中滋味，料他塵世知少。問二十四番風，寒梅並絳楝，始終俱好。須看未開開又謝，多少落英顛倒。彩綴隋園，鹿遊唐苑，哀樂無憑禱。此音誰寄，憑闌猶把琴抱。
百字謠·念奴嬌
作者：陳德武
朝代：宋

晚臨湘浦，憶鮫人、曾許淚珠綃帕。盥掬空明和月待，宮鎖水晶深夜。躍壁初圓，浮金不定，敵眼寒光射。水心龍鏡，喜來翻不成把。最恨對面姮娥，舞霓裳掌上，（缺詞文）
醉春風
作者：陳德武
朝代：宋

推枕床羞下。臨鸞眉不畫。妒深誰復白圭瑕。怕怕怕。飛燕班姬，昭君延壽，孰知淫雅。背倚荼縻架。淚滿鮫綃帕。白頭吟斷怨琵琶。罷罷罷。採柏賣珠，牽蘿補屋，順天生化。
醉春風
作者：陳德武
朝代：宋

陌上輪蹄滿。花間蜂蝶亂，畫簾低卷對南山。□□□。輕暖輕寒，乍晴乍雨，風流雲散。羅袖傷春晚。紈扇驚秋換。誰將白雪汙青鬟。懶懶懶。金星笙歌，茅簷風月，悲歡相伴。
水龍吟
作者：陳恕可
朝代：宋

素姬初宴瑤池，佩環誤落雲深處。分香華井，洗妝湘渚，天姿淡濘。碧蓋吹涼，玉冠迎曉，盈盈笑語。記當時乍識，江明夜靜，只愁被、嬋娟誤。幾點沙邊飛鷺。舊盟寒、遠迷煙雨。相思未盡，纖羅曳水，清鉛泣露。玉鏡臺空，銀瓶綆絕，斷魂何許。待今宵試探，中流一葉，共凌波去。
齊天樂
作者：陳恕可
朝代：宋

蛻仙飛佩流空遠，珊珊數聲林杪。薄暑眠輕，濃陰聽久，勾引淒涼多少。長吟未了。想猶怯高寒，又移深窈。與整綃衣，滿身風露正清曉。微薰庭院晝永，那回曾記得，如訴幽抱。斷響難尋，餘悲獨省，葉底還驚秋早。齊宮路杳。嘆往事魂消，夜闌人悄。謾省輕盈，粉奩雙鬢好。
齊天樂
作者：陳恕可
朝代：宋

碧柯搖曳聲何許，陰陰晚涼庭院。露溼身輕，風生翅薄，昨夜綃衣初翦。琴絲宛轉。弄幾曲新聲，幾番悽惋。過雨高槐，為渠一洗故宮怨。清虛襟度漫與，向人低訴處，幽思無限。敗葉枯形，殘陽絕響，消得西風腸斷。塵情已倦。任翻鬢雲寒，綴貂金淺。蛻羽難留，頓覺仙夢遠。
對御歌
作者：陳摶
朝代：宋

臣愛睡，臣愛睡。
不卧氈，不蓋被。
片石枕頭，蓑衣鋪地。
震雷掣電鬼神驚，臣當其時正酣睡。
閑思張良，悶想范蠡。
說甚孟德，休言劉備。
三四君子只是爭些閑氣，爭如臣向青山頂頭。
白雲堆裏，展開眉頭。
解放肚皮，但一覺睡。
管什玉兔東昇，紅輪西墜。
壺中天·念奴嬌
作者：陳景沂
朝代：宋

江郵湘驛。問暮年何事，暮冬行役。馬首搖搖經歷處，多少山南溪北。冷著煙扉，孤芳雲掩，瞥見如相識。相逢相勞，如痴如訴如憶。最是近曉霜濃，初弦月掛，傅粉金鸞側。冷淡生涯憂忘樂，不管冰簷雪壁。魁榜虛誇，調羹浪語，那裡求真的。暗香來歷，自家還要知得。
水龍吟
作者：陳景沂
朝代：宋

階前砌下新涼，嫩姿弱質婆娑小。仙家甚處，鳳雛飛下，化成窈窕。尖葉參差，柔枝嫋娜，體將玉造。自川葵放後，堂萱謝了，是圓苑、無花草。自恨西風太早。逞芳容、紫圍緋繞。管裡低昂，篦頭約略，空成懊惱。圓胎結就，小鈴垂下，直開臨□。□凡間謫墮，不如西帝，曾關宸抱。
點絳唇
作者：陳景沂
朝代：宋

今古凡花，詞人尚作詞稱慶。紫薇名盛。似得花之聖。為底時人，一曲稀流詠。花端正。花無郎病。病亦歸之命。
醉蓬萊
作者：陳曄
朝代：宋

算當年紫府，乘興霓車，世間遊戲。符節功名，謾略兒小試。自掛衣冠，旋栽松菊，佔水雲佳致。九人年高，重重恩渥，絲綸光賁。十里西湖，九霞仙釀，舉勸吾翁，誕辰一醉。竇氏陰功，籌彭籛久視。嘯傲壺中，燕超塵外，此樂誰能繼。庭砌年年，斑斕□濟，朱顏見喜。
流化亭
作者：陳有聲
朝代：宋

惟聖觀化，自源而流。
惟吏觀化，自邑而州。
聖念於民，吏職其憂。
民壅於化，則吏之尤。
我相此邦，此邦之休。
昔民睽睽，胥戕以劉。
今民熙熙，式歌且謳。
昔民啼饑，穀粒不收。
今民夷懌，無佩犢與牛。
是曰化國，莫知其由。
我儀圖之，惟孝友張侯。
侯有令德，不競不絿。
澤濡而春，令肅而秋。
靡夙夜不勤，惟民之諏。
孰冤而伸，孰貧而賙。
孰梗而頑，去其賊蟊。
孰巧而奸，鍛其戈矛。
惟教化不行，如疾弗瘳。
既觀厥成，泮渙以賙。
經之營之，爰始爰謀。
乃築斯亭，于江之陬。
如跂斯翼，如方斯輈。
如虹維橋，如鷁維舟，如蓬萊瀛洲。
匪曰予觀，臨深極幽。
爾化於成，其政優優。
如彼時雨，雲之油油。
如彼源泉，集於澮溝，惟百世以留。
遡彼源矣，其流悠悠。
登彼亭矣，其樂浮浮。
爾嚚爾頑，化而善柔。
爾利爾銛，化而鋤耰。
爾文而化，爲蘇爲歐。
爾俗而化，爲虞爲周。
大德小德，厥義可求。
無不爾承，厥德莫酬。
江永·其一
作者：陳杰
朝代：宋

江之永兮，朝宗于海。
匪江永兮，洛水攸會。
洛書其系兮，曷敢不愛。
江永·其三
作者：陳杰
朝代：宋

江之永兮，我瞻禹迹。
微江之永兮，三正幾息。
三極其系兮，曷敢不惕。
江永·其二
作者：陳杰
朝代：宋

江之永兮，于海朝宗。
匪江永兮，河水攸同。
河圖其系兮，曷敢不恭。
長相思
作者：陳東甫
朝代：宋

花深深。柳陰陰。度柳穿花覓信音。君心負妾心。怨鳴琴。恨孤衾。鈿誓釵盟何處尋。當初誰料今。
傷春詞
作者：陳棣
朝代：宋

春風兮颸颸，春日兮遲遲。
草木秀兮原野，蘭茝芳兮水湄。
美人去兮何所，白雲深兮莫窺。
望極浦兮掩淚，倚危檻兮懷思。
囁嚅兮鳦語，連娟兮蝶飛。
感微物兮靈偶，私自憐兮芳時。
玲瓏兮瓊珮，沉寂兮蕙幃。
對芳時兮太息，豈獨凜秋兮足悲。
香消悴兮□鸞鏡，愁委積兮堆蛾眉。
登山臨水兮有蘭夢，斷雁沉魚兮無錦詩。
鶗鴂鳴兮衆芳衰，春冉冉兮不可羈。
人生行樂兮將何之，王孫王孫兮胡不歸。
鵲橋仙
作者：陳楠
朝代：宋

紅蓮含蕊，露珠凝碧，飛落華池滴滴。運歸金鼎喚丁公，煉得似、一枚朱橘。三花噴火，五雲擁月，上有金胎神室。洞房雲雨正春風，十個月、胎仙了畢。
我思古人
作者：陳深
朝代：宋

繄古人之寥寥兮，夫何思之弗諼。
蹇余生之獨後兮，曾不得與之周旋。
曠斯世而勿見兮，故增欷而永歎。
撫遺籍而玄覽兮，幸所聞之可尊。
彼丹心之耿著兮，諒雖亡而實存。
苟遡風而遐契兮，尚何有於古今。
覽元化兮無窮，感徂景兮如駛。
余髪兮種種，余懷兮亹亹。
駟黄虬兮遐征，仰超然之高軌。
猗聖言兮如天，至道兮如海。
超鴻濛兮何極，窺浩茫兮無涘。
孰導余以正適兮，遵坦涂而容曳。
惟諒友之昭昭，庶訂余之憒憒。
嗚呼噫嘻，古之人兮，惠我無疆。
忽不見兮心之傷，余之思兮曷云其忘。
往者不可及，來者猶可望。
非夫君之相和兮，誰逍遥以徜徉。
水龍吟
作者：陳深
朝代：宋

此翁疑是香山，老來愈覺才情富。天孫借與，金刀玉尺，裁雲縫霧。一曲陽春，樽前惟欠，柳蠻櫻素。對蒼松翠竹，江空歲晚，伴明月、傾芳醑。深谷修蘭楚楚。續離騷、載歌初度。麻姑素約，天寒相訪，遺餘瓊露。擬借青鸞，吹笙碧落，採芝玄圃。奈玉堂催召，文園醉叟，草凌雲賦。
沁園春
作者：陳深
朝代：宋

浪跡煙霞，有酒千鍾，有書五車。任從來蕭散，閒心似水，何堪嫵媚，笑面如花。濯發滄浪，放歌江海，肯被紅塵半點遮。誰知道，抱無名鉅璞，重價難賒。嘻嗟。大澤龍蛇。且蟠屈、深潛得計些。看淋漓醉墨，神情自足，摩挲雄劍，肝膽無邪。渭水煙蓑，營丘繡袞，出處何嘗有異耶。今何在，但素蟾東出，紅日西斜。
齊天樂
作者：陳深
朝代：宋

秋濤欲漲西陵渡，江亭曉來雄觀。帝子吹笙，洛妃起舞，應喜蓬宮仙誕。鬥墟東畔。望縹緲星槎，來從河漢。明月樓臺，繡筵重啟曼桃宴。莊椿一樹翠色，五枝芳桂長，金蕊玉幹。自笑狂疏，尊前起壽，不似衛郎溫潤。一卮泛滿。羨彭澤風流，醉巾長岸。老圃黃花，清香宜歲晚。
踏青遊
作者：陳濟翁
朝代：宋

濯錦江頭，羞殺豔桃穠李。縱趙昌、丹青難比。暈輕紅，留淺素，千嬌百媚。照綠水。恰如下臨鸞鏡，妃子弄妝猶醉。詩筆因循，不曉少陵深意。但滿眼、傷春珠淚。燕來時，鶯啼處，年年憔悴。便除是。秉燭憑闌吟賞，莫教夜深花睡。
巢湖神母廟詩
作者：陳炳
朝代：宋

舟之來兮風高，蕩汩潏兮帆招。
燎薰在堂兮潔涓牲牢，望神儼然兮歛袵，願速濟我兮不崇朝。
舟之去兮風微，波渺瀰兮迅于，飛帆拂兮茫無涯。
眼眩膽栗兮將安之，我有願兮惟神焉依。
秋深兮木落，葭葦蕭騷兮清日薄。
神兮今焉在，吞吐月星兮獨處廓。
神甚仁兮寧以爲禍，愚有弗虔兮幸賁過。
天地一葉兮相繼，神無波濤兮駭我。
望黄山詞
作者：陳炳
朝代：宋

望黄山兮峨峨，見接天以葱青。
紛羣峰兮怪奇，眩百變兮幽明。
朱砂湯兮山椒，下白龍兮甚靈。
襲深潭兮百尺，夜有光兮晶熒。
山中泉兮娛嬉，坐蛇虺兮隠形。
歲徂夏兮不雨，農失望兮麕驚。
禾稼鬰兮滿野，垂槁死兮無成。
訴哀恫兮神祠，牲豆陳兮芬馨。
巫誇詡兮後先，龍跧處兮皇寧。
合歸雲兮九霄，麾雷公兮震霆。
前豐隆兮戒路，叱雨師兮建瓴。
予朅來兮江東，元礱竅兮儲瓶。
井邑荒兮窮谷，門兩版兮常扃。
汎襏襫兮良勤，幾視日兮占星。
粟升斗兮莫飽，將填壑兮鰥煢。
官吾卑兮何求，職水旱兮憂矜。
願時以雲兮又以雨，黄之田兮世世可耕。
泛秋浦辭
作者：陳炳
朝代：宋

九華北兮瀨東，石畏硊兮屈盤。
誰此遊兮萬頃，初禹鑿兮何年。
窈其深兮莫測，微波湧兮淪漣。
民連甍兮渚居，矗百雉兮造天外。
涵青青兮幾城，混金碧兮中邊。
羌予行兮酷暑，修途邈兮回邅。
埃迷目兮眵昏，僕馬瘦兮躓顛。
若有人兮扁舟，破菱荷以徑前。
接予袂兮俱往，欲駕我兮登仙。
與汝釣兮空明，魚雜龍兮藻荇青。
與汝浴兮靚深，悲風度兮秋濤生。
與汝遊兮嵌巖，駭鷗鳬兮爭翾。
與汝望兮茫冥，若有無兮飛煙。
水一去兮入海，問此程兮數千。
指蓬萊兮一髮，有安期兮偓佺。
紫貝闕兮珠宮，笑紛卑兮塵寰。
沆瀣飲兮芝餐，盍輕舉兮蛻蟬。
嗟吾生兮窮屯，履平地兮奔湍。
心炯炯兮猶在，願脫屣兮人間。
青楓老兮欲丹，露溥溥兮山寒。
吾何歸兮日暮，寄此懷兮江之南。
失調名
作者：陳無咎
朝代：宋

一年一度春來，何時是了。花落花開渾是夢，只解把人引調。可憐浮世，等閒過日，卻不識，綠水青山，四時都好。遇筆題詩，逢人飲酒，世間萬事，看盡多多少少。怎得似、羽扇綸巾，雲屏煙障，幾曾受些兒煩惱。便乘風歸去小蓬萊，聽門外、猿啼鶴嘯。
失調名
作者：陳瓘
朝代：宋

綵衣長久。五世祥煙燻舞袖。
失調名
作者：陳瓘
朝代：宋

吳檣越櫓，都是利名人。
醉蓬萊
作者：陳瓘
朝代：宋

問東州何處，境勝人幽，兩俱難得。狼山相望，有高堂千尺。妙曲轟空，彩雲翻袖，樂奏壺天長日。笑我飄然，蓬窗竹戶，只延山色。擬棹觥船，徑衝花浪，直造雕筵，共醺仙液。仍乞蟠桃，向廬山親植。未舉江帆，早逢淮雁，問故人蹤跡。遠老池邊，陶翁琴裡，此情何極。
沁園春
作者：陳睦
朝代：宋

小雪初晴，畫舫明月，強飲未眠。念翠鬟雙聳，舞衣半卷，琵琶催拍，促管危弦。密意雖具，歡期難偶，遣我離情愁緒牽。追思處，奈溪橋道窄，無計留連。天天。莫是前緣。自別後、深誠誰為傳。想玉篦偷付，珠囊暗解，兩心長在，須合金鈿。淺淡精神，溫柔情性，記我疏狂應痛憐。空腸斷，奈衾寒漏永，終夜如年。
清平樂
作者：陳睦
朝代：宋

鬢雲斜墜。蓮步彎彎細。笑臉雙蛾生多媚。百步蘭麝香噴。從前萬種愁煩。枕邊未可明言。好是藍橋再渡，玉篦還勝金鈿。
人月圓
作者：陳知柔
朝代：宋

鬢緣心事隨時改，依舊在天涯。多情惟有，籬邊黃菊，到處能華。
如夢令
作者：陳祖安
朝代：宋

月直金波瀲灩。此去水仙不遠。霜重夜風清，骨冷□□□□。誰見。誰見。醉眼參橫斗轉。
滿江紅
作者：陳策
朝代：宋

倦繡人閒，恨春去、淺顰輕掠。章臺路，雪黏飛燕，帶芹穿幕。委地身如遊子倦，隨風命似佳人薄。嘆此花、飛後更無花，情懷惡。心下事，誰堪託。憐老大，傷飄泊。把前回離恨，暗中描摸。又趁扁舟低欲去，可憐世事今非昨。看等閒、飛過女牆來，鞦韆索。
倦尋芳
作者：陳紀
朝代：宋

滿簪霜雪，一帽塵埃，消幾寒食。手拈梨花，還是年時岑寂。簌簌落紅春似夢，萋萋柔綠愁如織。怪東君、太匆匆，亦是人間行客。問幾度、五侯傳燭，但回首東風，吹盡塵跡。笑杜陵淚灑，金波如積。對酒且寬愁意緒，題詩與寄真訊息。待歸來，細溫存、慰伊相憶。
念奴嬌
作者：陳紀
朝代：宋

斷橋流水，見橫斜清淺，一枝孤嫋。清氣乾坤能有幾，都被梅花佔了。玉質生香，冰肌不慄，韻在霜天曉。林間姑射，高情迥出塵表。除是孤竹夷齊，商山四皓，與爾方向調。世上紛紛巡簷者，爾輩何堪一笑。風雨憂愁，年來何遜，孤負渠多少。參橫月落，有懷付與青鳥。
念奴嬌
作者：陳紀
朝代：宋

憑高眺遠，見淒涼海國，高秋雲物。島嶼沉洋萍幾點，漠漠天垂四壁。粟粒太虛，蜉蝣天地，懷抱皆冰雪。清風明月，坐中看我三傑。為愛暮色蒼寒，天光上下，艤棹須明發。一片玻璃秋萬頃，天外去帆明滅。招手仙人，拍肩居士，散我騎鯨發。釣鰲臺上，叫雲吹斷殘月。
憶秦娥
作者：陳與義
朝代：宋

魚龍舞。湘君欲下瀟湘浦。瀟湘浦。興亡離合，亂波平楚。獨無尊酒酬端午。移舟來聽明山雨。明山雨。白頭孤客，洞庭懷古。
法駕導引
作者：陳與義
朝代：宋

朝元路，朝元路，同駕玉華君。千乘載花紅一色，人間遙指是祥雲。回望海光新。
法駕導引
作者：陳與義
朝代：宋

東風起，東風起，海上百花搖。十八風鬟雲半動，飛花和雨著輕綃。歸路碧迢迢。
法駕導引
作者：陳與義
朝代：宋

簾漠漠，簾漠漠，天澹一簾秋。自洗玉舟斟白醴，月華微映是空舟。歌罷海西流。
清平樂
作者：陳與義
朝代：宋

黃衫相倚。翠葆層層底。八月江南風日美。弄影山腰水尾。楚人未識孤妍。離騷遺恨千年。無住庵中新事，一枝喚起幽禪。
點絳唇
作者：陳與義
朝代：宋

寒食今年，紫陽山下蠻江左。竹籬煙鎖。何處求新火。不解鄉音，只怕人嫌我。愁無那。短歌誰和。風動梨花朵。